
Introdukto 


Pri interplanlingua nekonoco 

Poligloteso (anke en Suisia - malgre kontrastanta, ed eroroza - opiniono) esas rara. Poligloteso en 
planlinguistiko es mem plu rara. Cetere, racionale, tala plurlingualeso es certe la maxim stranja, e la 
maxim neutila. Faktale, la planlingui esas idiomi kreita por igar la plurlingualeso superflua. 

Tala poligloteso do povas spricar sive del hazardo, sive del inklineso - sive de amba. E la hik-lasta esas 
precize mea kazo. 

En 1957 me - lore evanta 12 yari - lernis, unesmaloke, Ido, e plu tarde Esperanto. Ne esis facila por 
me distingar (linguale) inter la du, tante plu, ke Esperanto-parolanti trovesis lore en relative granda nombro en 
Ticino, dum ke me absolute ne savis, kad T Ido-*movemento ankore existas, o kad ol mortis. Erste en 1960, 
me povis kontaktar kun ol. E de lore, me esis atencoza e interesoza spektero dil kultural vivo di la du 
movementi. 

To, quo astonis me maxim multe, esis la totala nesavo da un movemento pri T altra. Quankam la du lingui 
similesas reciproke, quankam la developo di amba movementi ne es paralela, quankam la publiko es 
la sama, quankam la skopi es egala ... la membri tote simple ignoras su reciproke. 

Maxim generale, la esperantisti savas nulo pri T Ido-movemento, pri E Ido-kulturo e -literaturo (e 
naturale pri T Ido-linguo). Multi havas neracionala pavori koncernanta Ido. Altri havas stereotipi e 
prejudiki. Uli mem supozas, ke Ido ja delonge desaparis. Relate co, psikologiisti parolus pri wishful 
thinking, t .e. pri dezir-inklinanta pens-maniero. 

LTdisti ne es altraspeca: li generale o ne savas Esperanto, o dominacas ol en nekontentiganta maniero. Li 
ne konocas E esperantala kulturo, e ne interesas su pri esperantologio. Ofte, li expresas la timo, ke E 
esperantala movemento povas montrar su kom atakema kontre Ido. Certe, E esperantisti kondutis 
konceme E Ido-movemento precize tale, quale E Idisti timis, quankam nultempe sistematre. Lo saman facis 
anke E Idisti. Efekto dil psikologiala e sociala klimato dil olima tempo. 


La kauzo di ta “fratal enemikeso" 

L’ esperantala e l’idala movementi es do tre simila, sive segun la skopi, sive segun la movemento- 
konsistanteso. Konsiderinte lo, de sociopsikologiala vido-punto, ne esas desfacila explikar la kauzo di ta 
reciproka izoleso e desfido. Apud objektala (historiala) faktori (longa interkonkurenco antagonisma kun 
sama skopi), esas fakto konocata, ke skopo-simila e konsistanteso-simila movementi povas interdiferar (e 
tale existar kom totalaji unesala) nur destinante granda parto di sua grupo-atakemeso al diferigo-konflikto 
kun simila grupo, vice al agado por la atingo dil skopo. To ya grandigas la solidareso dil grupo, ma, 
regretinde, ol mikrigas olua skopo-vizanta efikiveso. 

Efekti di nesavo en /' Ido-movemento 


Tote certe, un ek la domeni, qua esis maxim nepermeebla dal reciproka influi, esas la domeni kulturala e 
literaturala. 

Desfacile e lente augmentis la nombro di literaturifisti (tradukemi, poeti, prozifisti, dramatifisti, 
esayisti..qui skriptis en Ido. Ma li rapide perdis la kontakto kun T esperantala kulturo, parte ja en 1908 
(kande T Ido-movemento formacesis), e definitive en 1914. Pro to, ex-e, en 1933 T Ido-autoro Gilbert H. 
Richardson polemikas kontre la nesuficanteso dil Esperanto-autori, citante kom exemplo ul autoro dil yaro 
1908-ma (H. Vallienne), qua lore, en T Esperantala kulturo, ja konsideresis adminime exter-moda (e 
judikata, del linguala vido-punto, mem plu severe kam Richardson facis). 

Richardson, cetere, ne nur eroris pro traktado di neaktuala autoro, ma anke pro sua vido-punto 
konceme la relato inter linguo e literaturo. 

Nam il asertis, ke la kauzo dil mal stando dil textaro da Vallienne trovesas esencale ne en la 
nekapableso dil autoro ipsa, ma en la nesuficanta expreso-kapableso di Esperanto. Hodie, pos tante multa 
yari, ni povas klare perceptar, pro quo il eroris. 

Ja en 1932, la esperantala literaturo, koncerne qualeso, e ne nur koncerne quanteso, superis 1’ Ido- 
literaturo (danke la eminenteso dil budapestala literaturala skolo, kun K. Kalocsay e J. Baghy). Ma la 
nesavo di Richardson (qua ankragis su al yaro 1908-ma) ne povis traktar ta nova (ed esencala) fakto. 

Cetere, malgre T opiniono da Richardson, T Ido-poeti cirkum 1930 teknikale trovesis an la sama nivelo kam 
1’ esperantala poeti cirkum 1908. La nekontentiganta situeso (pri qua juste e yuste plendis il) ne povis do 
dependar del linguo ipsa, ma del developo dil teknikala konoci dil autori. 

Ni mustas agnoskar, ke la nesavo pri 1’ esperantala literaturo havis mala efekto en V Ido-literaturo. En 
1920-1939, plura literaturemi pubhsis literaturale en Ido, e se li povabus havar plu oportuna modeli, lia nivelo 
certe esabus plu alta. Nam trovo dil literaturala modeli en altra linguo nule es nenaturala: memorez nur 
1’ autori latina, qui serchis sua exempli en V antiqua-greka literaturo. 

Pro to, esencala altigado di qualeso-nivelo povis eventar en TIdo-literaturo erste pos 1960, kande 
Andreas Juste publiseskis sua ampla libraro. Ma ulmaniere ni povas opinionar, ke to eventas tre tarde, nam 
pro linguo-historiala kauzi, cadie, T Ido-kultural autori (qui povus sequar ilua traci) ne plus esas 
abundanta. 


Imajo dil Ido-movemento e dil -kulturo en Esperanto-literaturo 

Ne mankis probi dal esperantista kulturifisti komprenar T Ido-movemento, ma, ad omn ita, mankis la 
necesa objektal informi. 


5 


Tale, inter la du mondo-militi, aparis poemo da L.N.N. Newell La lasta, amikale dedikita a idista 
poeto. Newell imaginas, ke en la mondo restis un sola Ido-poeto... en epoko, kande T Ido-literaturo havis 
(relativa) florifado. Ton ne savis L.N.N. Newell, ed anke V Idisti nultempe saveskis T existo di ta poemo. 

En 1950 aparis en la revuo Progreso letro-kambio inter l’esperantal autoro ed editero Juan Regulo Perez e 
Tldo-vortospecalisto ed erudito Pedro Marcilla. Me havas T impreso, ke de to spricis nulo, nam V idisto 
volis “konvinkar” T esperantisto, vice simple informar il, e nam V esperantisto semblis preferar ignorar la 
fakti, vice vidar en la “filio” (= Ido) la traco dil patro. 

Kurioze: T Esperanto-eruditi ofte e juste plendas, ke la neesperantala mondo nur rare traktas la 
sociologiala e kulturala signifiko di Esperanto, ma li ipsa kondutas simile, konceme altra planlinguala 
movementi (ne nur Ido). 

Ulfoye me propozis al atenco dal Ido-autoro Andreas Juste la mencionita texto da Newell, e plu tarda 
poemo (da Newell certe inspirita) da Geraldo Mattos: Al Idista Poeto (1968), qua propozas al lekteri T imajo 
di ja desaparinta Ido 1 . 

Juste skriptis respondanta poeziala letro (epistolo): Kinesma epistolo: Por respondar a verd akuzi 
(1972). Sama-yare, me sendis exemplero di ca Kinesma epistolo a Mattos, esperante diskuto. Ma me faliis: 
il nultempe respondis. 

E tamen, ibe existabus unika okaziono por rikonstruktar ruptita ligilo, inter du lingui separita ja de tre longa 
tempo, por ke la “patro” e la “filio” povez finale ritrovar su en su-distingiva uneso. 


Skopo di ca libreto 

Me skriptis ca libro por konocigar dal Idisti T esperantala kulturo. Me intencis (komencante) propozar 
reprezentanta selekturo, ma me faliis. Faktale, sen la teknikala helpo da Andreas Juste, vera 
“Kalocsay” dil Ido-literaturo, me nultempe povabus entamar tala laboro. Ma, regretinde, depos 1974 il cesis 
agar en literatural domeno, pos 14-yarala brilado e fekundeso. 

Do nur l’unesman e la duesma parton il povis revizar, e ne la triesman, qua pro to restas nekompleta, 
skisatra, e fundamentale mankoza. 


Informado dil esperantisti pri /' Ido-kulturo 

Se esas esencala informar T Idisti pri T esperantal kulturo, esas same esencala informar T esperantisti pri V 
Ido-kulturo, e, generale, pri la kulturo existanta en la planlingui altra kam Esperanto. Pro to me previdis 
laborado por preparar kompleta bibliografio di Ido (en kunlaboro kun Reinhard Haupenthal), ampla 
historio dil literatural manifestado en la planlingual movementi (ube evidente brilos 1’ Ido-literaturo), la 
traduko aden Esperanto dil kompleta libraro da Andreas Juste, la traduko aden Esperanto 


i 


En Ritmoj de vivo, p. 20. 

dil kompleta (prozal) novelaro da Antoni Kofman, originale skriptita en Ido, e la kompleta novelaro da 
Louis Pascau (Lui Pasko). Pasis 42 yari. Me facis multo, ma, supozeble, mea labor-kapableso ne 
permisis omno. E la nepreparita laboruri certe ne facesos dum la restanta yari di mea vivo. 

A1 modema (2018) lektero me deziras la sama joyo, lektante ol, quan me havis dum la preparo. Selekto di 
bela poemi, en du bela lingui. Yunesala privilejo: libere studiar e laborar en interesiva domeni, ube lo bela 
ankore existas, ed es rikonocata kom tala. Kelka homi asertis, ke “lo bela salvos la mondo”. Me es ja olda, e 
me remarkis, ke to ne esas vera. Esez ya optimista, certe, ma ne tale. Me nun esas realista: “La mondo povus 
salvar lo bela”. Regretinde, me ne trovis plu optimista “moto” (slogano). 

Ulon me tamen lemis, en la riprizento di ca poemi. Me ja lore prizis oli, e me prizas oli ankore nun. 

Lasta atencinda vorti. En 1976, kande me preparis l’unesma pagini di ca libro, ni vivis en mondo kun 
forta ideologii. Ideologio esis maniero, o instrumento, por analizar 1’ eventi: politikala, kulturala, 
literaturala, e mem ciencala (!). Erste en 1981 me komencis studiar filozofio dil cienco, por laborar en 
ciencala domeno. To duktis me a humanista vido-punto, ed anke, tamen, al neceseso havar mezurebla pruvi. 
To signifikis demoliso dil ideologii. Certe, modeli, skemi, teorii necesesas. Ma li ne es “lo vera”. Li es 
instrumenti qui mustas pruvesar. Cienco ne es ulo certa, definitiva. 01 esas mekanismo, qua sempre 
propozas questioni, postulas respondi, e di qua la rezultajo esas modifiko, profundigo, e chanjo dil modelo. 

Regretinde, en mea texto del yaro 1976-7, precipue en T introdukto al triesma periodo dil esperantal 
literaturo, me skriptis pri la (tatempe) existanta problemi dil planlinguala movementi, me utiligis tala vido- 
punti ideologiala, quin cadie me refutive refuzas. Tamen, ne es eleganta celar erori, quin altri konocas, 
e quin altri povas facile trovar. Do la neaceptebla parton dil introdukto la lektero trovos en la fino dil 
libro. Kun atencigo: nultempe skriptez ulo tala. Certe, on povas libere diskutar pri T futuro dil planlinguala 
movementi, ma la prognozi mustas venar del mezurita fakti, e ne del prokustala skemi impozita al 
argumento. E la prognozi mustas en establisita tempo kontrolesor. 


Tazio Carlevaro 
En novembro dil yaro 2018 

Kelka informi pri 1’ uzita metrikala sistemo 


Omna poemi hike prizentita korektigesis, koncerne linguo e metriko, da Andreas Juste. Me tamen 
agnoskas, ke ne sempre me konsentis pri ilua propozi: do, se la lektero konstatas mala rezultaji, mea es la 
kulpo! Koncerne metriko, me probis sequar la matura konsili e la valoroza experienci da s-ro Juste. 

Bazo di mea rimala laboro esis la konocata Rimaro da J. Guignon (Ido-Kontoro, Thaon-les-Vosges 
1928), kun plur adjuntaji da Andreas Juste. 

Mea metrikala sistemo tre similesas ad olta qua uzesas en 1’ esperantala poezio. Me do ne traktas ol. 
Tamen, me uzis kelka novaji (ja propozita da s-ro Juste), qui semblas a me tre bona, ma qui kontrastas ne 
nur al esperantala kustumo, ma anke al idala. 


1 

Me sempre konsideris kom mi-konsonanti /i/ e /u/ avan Id e /o/, e dop altra vokalo. La litergrupo IU e UI 
pronuncesas rispektive quale /yu/ e /wi/. Yen silabo-divido: brui-so, de-via-can-ta, si-nio-ro, cie-lo, quie-ta, 
edc. 

2 

Sandhi-fenomeni: du diferanta vokali (un ye T fino di vorto, T altra ye 1’ komenco dil sequanta vorto) 
formacas hiato. Tala hiati mustas segunpove evitesar. Tamen, se un ek ta vokali es I o U, ol povas, ma ne 
mustas, formacar diftongo. Se du sama vokali trovesas en ta poziciono, lore oli reduktesas ad un sola (ex-e ill 
iras - il-i-ras). 


3 

Vorti neoficala recevas signo *. 

4 

Eliziono: la finalo -a dil adjektivo povas elizionesar tranquile. La finalo -o dil substantivo povas 
elizionesar tranquile, ma on sempre adjuntas T apostrofo *grafiala (‘). La finalo -as dil verbala tempo 
povas elizionesar, se ne existas posibleso krear konfuzo. Grafiale, on remplasigas ol per la signo (-). 

(1973) 


Cadiala remarko: pos la redakto di ca libro, me tamen observis, ke ne sempre me respektis la 
mencionita reguli. To debesas al diferanta periodi, dum qui me esis tradukale aktiva. 

Antologio 


Libri pri la literaturo di Esperanto 

Pri Esperanto-literaturo skriptis mult autori. Tamen 1’ unesma, qua havis kelka reputeso, esis L. Tarkony 
(anke konocata kom Ludoviko Totsche), qua en 1932 publisis De pago al pago, libro ankore cadie 
kelke interesiva. La cheko Vlastimfl Novobilsky, multe plu tarde, en 1956, skriptis (ma ne publikigis) 
unesma probo di organala historic) dil literaturo: Skizo pri la Esperanta literaturo. En 1958 aparis libro tre 
valoroza, quan skriptis l’esperantala poeto William Auld. Parolesas pri granda Esperanta 
Antologio, qua kontenas la laboruri poeziala da plu kam 90 poeti, qui skribis originale en Esperanto. L’ 
introdukto facesis dal redaktero W. Auld. Didaktikala esas Kvar prelegoj pri la Esperanta Literaturo, dal 
yugoslaviano Drago Kralj, qua aparis en 1960. Importanta es l’introdukto da Ivo Rotkvic al libro redaktita 
da Reto Rossetti e Ferenc Szilagyi Tridek tri noveloj, la Esperanta novelarto, qua es ampla antologio de 
noveli originale skriptita en Esperanto. K. Kalocsay e H. Vatre skriptis valoroza chapitri pri literaturo di 
Esperanto en Gvidlibro por Supera Ekzameno (duesma tomo). 01 es la maxim interesiva kritikala 
laboruro pri Esperanto-literaturo. Me ipsa skriptis 300-pagina bibliografiala studiuro pri ta literaturo, qua 
aparis en Eimportanta Esperanto en Perspektivo, 1974. La skopo di ca traktato ne esas la kritikala prizento, 
ma la propozo al lektero di ampla bibliografio komentita 2 . 


L’unesma periodo dil Esperantala liriko (1889-1919) 


Introdukto 

Nova linguo aparis en 1887: la Lingvo Internacia, di qua 1’ autoro, ula yuna d-ro Zamenhof, celesis sub la 
pseudonimo “d-ro Esperanto”. Balde, la nomo dil autoro divenis la nomo dil linguo. 

Ja en 1’ unesma, tre modesta lemo-libro, apud 16-regula gramatiko, vorto-listo kun prox. 900 radiki e 
kelka exempli frazeologiala, trovesis poeziala exempli: du poemi tradukita e du poemi originala da 
Zamenhof ipsa. 

Esis la tempo dil granda e bruisanta desaparo di Volapiik. Do vere negativa instanto por la publiso di 
linguo intemaciona. Ed on remarkis ol: malgre la nedubitebla qualesi di la linguo, la nov adepti venis nur 
relative lente, e preske nur de lando, ube la Volapuk-movemento sempre esis tre mikra (Rusia). 
Pokope, tamen, la rangi dil adepti di Esperanto divenis plu nombroza. Precipue en Francia, ube la 
propagon duktis aktiva adherinto, s-ro Louis de Beaufront, ed en Rusia, precipue inter la Tolstoj-ani. 

Ic unesma periodo dil Esperantala literaturo karakterizesas dal fakto, ke la linguo, lore, ne esis ja stilale 
pronta. Evidente, ol ja havis omna sua expres-moyeni, ma en formo latenta. La poeti povis lemar ca 


2 Fortunoze, existas moderna libri tre importanta e tre interesiva pri ta argumento. La maxim autoritatala esas Historio de la 
Esperanta Literaturo, da Carlo Minnaja e da Giorgio Silfer, kun 748 pagini, editita da LF-Koop en 2015, di qua aparis ja la 
duesma imprimuro. 

moyeni nur en la praktikala deskovro dum la kreo o la traduko di poemi. Precipue dum la traduko: nam 
poeto originala povas tre bone evitar desfacila expreso, ma tradukanto mustas afrontar ca problemi, e 
trovar maxim oportuna solvo. 

L’unesma poeto esis Zamenhof, ma la maxim granda, la vera patro dil Esperantala poezio, esis la pola 
injenioro Antoni Grabowski, konocata poligloto. II skriptis tre poke originale: il preferis tradukar, e per ic 
rigoroza laboro il deskovris la latenta posiblaji dil linguo, e kreis P unesma fundamento dil poeziala linguo, 
sur qua laboris plu tarde mult altra poeti. Grabowski (1857-1921) lemis Esperanto en 1887. Lua tradukala 
chef-verki esas Mazeppo, da Slowacki (1912), la internaciona antologio El Pcirnaso de Popoloj 
(1912), e precipue la granda poemo da Mickiewicz Sinjoro Tadeo (1918, 1955). 

L’unesma periodo dil esperantala poezio esis importanta, nam dum ol on elaboris la instrumenti dil stilo, 
qui permisis oportuna e rigoroza poeziala laboro. *Naturele, ca stilal instrumenti ne esis perfekta: oli atingos 
klasikala perfekteso erste pos 1’ unesma mondo-milito, e divenos universale valoroza, do modeme 
interesiva, erste pos la duesma mondo-milito. 

Ni ne obliviez, ke linguo sen stilala tradiciono mustas unesme elaborar tala, ante ke valoroza artisti 
komencos uzar ca linguo por expresar su ipsa. Dante Alighieri es la patro dil italiana linguo moderna, ma 
ne la patro dil literaturala tradiciono en italiana linguo, nam ca tradiciono esis elaborita ja antee. Dante nur 
uzis ol, perfektigis ol, e fixigis ol, danke sua geniozeso. 


L' autori 

Ludoviko Lazaro Zamenhof 

L.L. Zamenhof naskis en Bjalistok en 1859. Il esis ruslandana hebreo, ed il laboris kom *oftalmologo. Il 
publikigis Esperanto en 1887, pos longa studii, di qui restas ankore nun kayeri (Pra-Esperanto 1879, 
Pra-Esperanto 1881). Maxim konocata esas lua Letri (du tomi, 1948, redaktita da G. Waringhien), e lua 
artikli ed esayi ( Originala Verkaro, redaktita da Dietterle, 1929). En ca sama lasta libro trovesas anke 
omna lua diskursi, ube kurajoze il traktis politikal temi e problemi (la pogromi en Rusia), organizala 
problemi, ed altra ankore: pri interlinguistiko, pri ideologio di Esperanto, edc. 

h tradukis multe. Maxim konocata esas Hamleto, da W. Shakespeare (8-ma edito, 1964), La Revizoro, da 
Gogol (1907), Georgo Dandin, da Moliere (1908), Ifigenio en Taurido, da Goethe (1908), La 
Rabistoj, da Schiller (1908), La Rabeno de Baharaft, da Heine (1909), ed altri. Konocata esas lua 
Proverbaro (1910, 1961), e lua Fabeloj da H.-Ch. Andersen (1923, 1926, 1932, 1963). Anke tre konocata es 
lua traduko dil tota Anciena Testamento, qua aparis en unesma kompleta edito erste en la yaro 1926. 

La poemi originala da Zamenhof esas poka. h inspiresis da emocala instanti, ed il havis suceso, nam il savis 
trovar poeziala expresuro pri to, quon P olima esperantisti revis en sua etikala penso ed en sua esperi. 
Formale, la zamenhofala poemi esas sat ritmoza, klara ed eufonioza por faciligar agreabla recito ed oportuna 
merko. LLZ mortis en Warszawa en 1917. 

Sequas poemo La Vojo, trovebla en Esperanta Antologio ( EA ), en pag. 36, ed en Originala Verkaro, en 
pag. 587. Me propozas la tradukuro da Louis de Beaufront, kun kelka chanji da me facita. 

La voyo 


Tra densa tenebro lumizas nin stelo, 

A qua kurajoze ni fidas; 

Per lua brilado en la nigra cielo 
La skopon montrata ni vidas. 

E nule ni timas la nokto-fantomi, 

La stroki dil fato, la moki dil homi. 
Namrekta, sentrompa, justege tracita 
01 esas, la voy’ selektita. 

Nur rekte, audace e ne deviacante 
Ni sequez la voyo montrita! 

Mem mikra guteto, konstante frapante, 
Perforos la monto granita. 

L’ espero, 1’ obstino e la pacienteso - 
Es signi por ni di la ver potenteso, 

E ni, paz’ pos pazo, pos longa laboro, 
Atingos la skop’ dil fervoro. 

Ni semas, e semas, nultempe tedesas, 

A1 tempi futura pensante. 

Cent grani perisas, mil grani perdesas, 
Ni semas e semas konstante. 

«Ho, finez!» klamachas la homi kun moko; 
«Ho, durez, avancez!» Adjuras nin voko; 
«Adavan! Nepoti dankive vi pagos 
Se kun persevero vi agos.» 

Se pro la sikeso o ventotempesti 
U1 folii velkinta ruptesas, 

Ni dankas la vento, e balde nov testi 
Pri nia vigoro trovesas. 

Ne povos mortar nia brava kolegi: 

Li timas nek mala venti nek abnegi. 

Ob stine li marchas, probita, strenita, 

A1 skopo unfoye indikita! 

Nur rekte, audace, e ne deviacante 
Ni sequos la voyo montrita! 

Nam singla guteto, konstante frapante, 
Perforas la monto granita. 

L’espero, l’obstino e la pacienteso - 
Es signi por ni di la ver potenteso. 

E ni, paz’ pos pazo, pos longa laboro, 
Atingos la skop’ dil fervoro. 

Yen nun mem plu famoza poemo da Zamenhof: La Espero, di qua 1’ originala texto trovesas en EA en pag. 
35, od en Ov, en pag. 586. Kontre ke 1’ unesma poemo tradukesis da L. de Beaufront segun la 
“normala” poeziala reguli di Ido (e do ol kontrastas kun le mea), omna sequanta poemo tradukesis 
exkluziva-maniere da me, e do segunpove sequante 1’ indikita reguli. 

La Espero 

Aden mondo venis nova sento, 

Tra la mondo iras forta voko; 

Per nov ali di lejera vento, 

Nun de loko flugez ol a loko. 

Ne a glavo sangon dursteganta 
Ol la homal familio tiras: 

A la mond’ eteme militanta 
Ol santa dezir’ di pac’ inspiras. 

Sub la santa signo dil espero 
Yen kunvenas paco-batalianti, 

E rapide kreskas l’aglomero 
Per laboro da la esperanti. 

Forte stacas muro di mil yari 
Inter la populi dividita; 

Ma par-mortos l’obstinema bari 
Da la santa amo frakasita. 

Sur linguala neutra fundamento, 
per kompreno di la tota mondo 
La populi facos en konsento 
Un komuna fa mi lial a *rondo. 


Romano Frenkel 

Ic autoro esis tre prizata tatempe. II esis rusa gimnaziala direktero. Ulon plu preciza ni ne savas pri lua 
vivo. II esis aktiva anke sur tradukal domeno, ed il kunlaboris ofte a literaturala revui esperantala di ta 
epoko. Lua originala poemi e poemeti aparis en Verdaj Fajreroj , 1908. Ca poemi es, teknike, sat 
primitiva, tamen emocale tre proxima al lekteri dil epoko, e ni deskovras en oli ankore mikra perleti di 
pura lirikeso. 

Ica poemeto propozas tipala melankolioza atmosfero. 

Kredez !... 


Kande mujas la mar’, kande batas la ond’, 
Kande bruisas sturm’, obskur-augura, - 
Kredez: venos la hor’ - e quieteskos la mond’ 


12 




Glata esos la maro azura 


Kande ploras spirit’, kande klemas dolor’. 
Kande mankas mem irga espero - 
Kredez: venos la hor’ - denove fervor’, 
Iros a nova sanes’ exultero. 


Georgo Deshkin 

Mult autori komencis skribar versi en Esperanto en la sama epoko kam Deshkin, anke ruso, kun la 
profesiono oficiro dil rusa armeo. II naskis en 1893, e mortis en 1967. II lemis Esperanto en 1908. Lua 
unesma liriko-kolekturo aparis en 1912 ( Versajoj ). Duesma kolekturo aparis en 1957 (Elektitaj versajoj 1909- 
1956). Deshkin esas poeto di lirika instanti, di naturo, di peizaji. Sua-tempe il esis avanguardala, ma il ne 
savis rinovigar sua instrumenti. Pro to, lua lasta verki semblas kelke ne-modema, quankam kun granda 
charmiveso. La poemo, quan ni propozas hike, aparas en EA, en pag. 95. 

La muevi 


Flugas muevi super maro, 
blanka, blanka muevi. 
dop ca ucelaro 
flugas mea revi. 

Blanka muevi flugas alte, 
alte super 1’ ondo, 
e tenace, e senhalte 
a belega mondo 
flugas mea revi 
quale blanka muevi... 


Stanistaw Karolczyk 

En 1912 aparis libro da du autori, Wiktor Elski (pseudonimo di Stanislaw Zygmunt Braun) ed Eska 
(pseudonimo di nia autoro, poloniano, naskinta en 1890): Unuaj agordoj. Ne plu multa poemin il plu 
tarde publikigis: regretinde, tala spontana lirikeso, ne profunda, ma nemediata, cesis esar produktiva. Yen 
do poemeto tre romantika. 

Vespero 

Desaparis ja la suno, 
jacas bosk’ en nokt-embraco, 

Planti trem- en vento-staco 
Sub la lumo di la luno. 

Mea yuna kordio plor- 
Pro sospiro e dolor’. 

Yen ke 1’ bosko laute bruisas, 
Lun’ celesas dop nebuli, 

E la foliin dil tremuli 
Vent’ siblanta nun sukusas. 
Pro sospiro e dolor’ 
Mea yuna kordio plor- 


Stanislav Schulhof 

Stanislav Schulhof, dento-mediko cheka, naskis en 1864, e mortis en 1919. II esis ja matura poeto, kun forta 
lirika inspiro e granda teknikala kapablesi. Dop Grabowski, il esis, kun Privat, un ek la maxim 
importanta poeti dil unesma periodo dil literaturo di Esperanto. Lua originala poemi aparis en: Per 
espero al despero (1911), Kion la vivo alportis (1911), ed Autunaj floroj (1912). Me propozas hike la 
mikra poemo, qua aparis en Autunaj floroj, en pag. 22, sub la moto “Nun vivanta, tamen al morto // tu ja 
apartenas (citita ek Hamleto). 

Vintrala kanto 


Qual desfavoroz destino facis, 
ke me ne renkontris tu dum mea vado, 
kande tra la veini fluis varma sango, 
kande rozi yun florifis sur la vango 
e sospiris 1’ anm’ al sun’ ed ago. 

Quale sonus lore mea kanto, 
kande vivo-plena esis omna membro 
ed en mea kordio brulis varma flamo! 
Es desfavoroz la vintro-jom’ por 1’ amo 
e la rozi ne florifas en decembro. 

Nur la nivo falas dum la vintro 
e l’arbori en garden’ senvive stacas; 
dormas sur la tero omna 1’ organismi, 
korpon tormentegas nokte reumatismi 
e ni nur ya kolde ni embracas. 

On nur trista kanti audas lore 
se la branchi esas sen 1’ sapto planta, 
se la cielon kovras nubi dense, grize, 
se ja cesas kordio-pulso angor-krize, 
e sur tero jacas trauro-tuko blanka. 

Edmond Privat 


Vere internaciona suiso esis Edmon Privat, de anciena familio de Geneve, qua esis konocata en sua lando 
alike kom diplomacisto, profesoro pri angla linguo, e pacifisto. II naskis en 1889, e mortis en 1962, en 
Neuchatel. II esis aktiv anke kom propagero. II konoceskis precipue pro sua bela diskursi, ma 
interesiva esas anke lua teatrajo Ginevra, e lua diversa libri pri paco, federalismo, internaciona yuro-cienco, 
e literaturo. Kom yuno, il publikigis mikra ma valoroza poem-kolekturo sub la titulo Tra /’ silento 
(1912). Nun ol trovesas en plu granda poem- e dramat-kolekturo Junaga verkaro (1960). Privat es 1’ 
unesma vera poeziala voco, kun Grabowski e Schulhof. II konkluzas periodo di probi e di experimenti, 
ed aludas nova periodo, qua komencos erste pos 1’ unesma mondo-milito. Yen la tradukuro di 
poemeto, di qua 1’ originalajo esas trovebla en Junaga Verkaro, en pag. 87. 

Dolca nokto 


Dolca nokto tranquiligis 
Agri, urbi e gardeni, 

Ed en dormo ol tacigis 
La homulo-rid’ e peni. 

Adsur lago varsas brilo 
Lun’ quarima en la cielo 
E bluigas la profilo 
Di anciena prim-kastelo. 

Homin bersas la gitaro 
Dil sonjala obliviado. 

En ul prato di la ruro 
Dormas grilio e cikado. 

Kand horloji en la domi 
Tra T silenco tiktakadas, 
Pri feini e pri gnomi 
L’ infanteti nun sonjadas. 

La duesma periodo dil Esperantala liriko (1919-1946) 


Historiala introdukto 

La experimenti dil unesma pioniri poeziala ne restis sen frukti: quankam li ne povis krear e fermigar 
autonoma literaturala linguo-tradiciono, li tamen establisis la fundamenti nekareebla, sen qui nula 
poemo povas konkreteskar formale. 

Ma se la latenta posiblesi dil formo-apliko esis prezenta, ol signifikas nulo, tamen, se mankas kreiva 
homi, qui transformas ca latenteso a faktala existo, e, per propra laboro kreala e kritikala, richigas e 
fermigas 1’ existanta tradiciono, igante ol generale valida normo linguala (formala) e kontenajala. 

lea fenomeno, prezenta en multa lingui, nomizesas klasikismo. Ni observas, ke ca fenomeno eventis en la 
literaturo di Esperanto precize dum ca periodo, mediace la maxim importanta skolo literaturala di ca yari, la 
t.n. Budapestala skolo, qua havis kom korifei genioza poeti (de qui la maxim granda esis Kolomano 
Kalocsay); ta poeti, kun esayisti quala i.a. Gaston Waringhien, furnisis granda parto dil teoriala 
sistemizo-laboro: anke intense praktikadis poezion romantika, popul-proxima bardo, Julio Baghy, anke 
konocata kom autoro di noveli e di teatraji, esante ipse teatro-autoro e *regisoro. 


Sociala origino di ca klasikismo 

Probable du esas la kauzi, qui permisis la florifo abundanta e sucesoza dil Esperantal poezio dum la 
klasika periodo. L’ unesma esis pure linguala. 

1908 esis ja *lontana, 1’ atakemeso kontre altra linguala movementi, sempre prezenta, tamen kelke 
atenuesis: l’Esperanto- ed Ido- movementi ne plus laboris adlatere reciproke, kun ofta kolizioni, ma ja 
komencis irar sur diferanta, parte mem diverganta voyi. La mordemeso kontre la rinovigisti kelke 
diminutis, do, e pro to esis posibla laboro da poeti qui volis introduktar e fermigar en Esperanto 
specaligita “teknikala” linguo: cetere, hike, ne la teknikisti, la mediki o la kemiisti, ma la poeti. 

Sur tereno ja fekundigita da antea poeti, en periodo min severe kritikema kontre “nova vorti” e “nova 
expresuri”, la probo elaborar en praktiko ed en teorio nova poeziala linguo per adjunto di nova vorti e per 
l’exploto dil lingual latentaji dil strukturo tre elastika di Esperanto, probo facita da homi talentoza e *dokta, 
ne povis ne havar suceso. Pro to, poeziala linguo klasika existas en Esperanto kom normo atingenda 
mem por kelka hodiala poeti, od anke kom fetisho kombatenda por kelka modern-stila poeti, quala 
Passos Nogueira o De Kock. 

La duesma kauzo, qua permisis la florifo dil Esperantala literaturo, esis sociala. L’ atingita paco 
linguala permisis quik pos la unesma milito, en periodo di intens esperi e pasiono humanala, sociala e 
politikala, granda esforco di propago en omna *ambienti (borgezala, proletariala, edc.), qua rapide duktis a 
kresko ed a specalesko dil diversa branchi dil movemento esperantista. En 1’ Esperanto-movemento 
trovesis plaso por omni; *teozofi e nihilisti, komunisti e dextrana borgezi, filateliisti e mediki, poeti e 
bankisti. Tandem la publiko esperantista esis tante variiva, ke on povis komparar ol, en olua strukturo 

(e ne nur persono-nombro) al publiko, qua sociale suportas mikra nacionala linguo. E ne mankis 
koncio pri la populatra aspekto dil strukturo dil esperantala publiko; maxim bone envortigis ca 
koncion, afektive ma anke teoriale, Edmond Privat. 

Rezume: Kresko dil movemento permisis, e mem postulis kresko, diversigo e specaligo dil movemento 
esperantista (o, en termini sociologiala, igis ol “duesmagrada grupo”), qua povis diversigar e multigar la 
roli interna dil movemento. Pro to kreesis plaso anke por la rolo “poeto” e por la specaligita mesajo 
“poezio”. 


Diferanta skoli dum ca periodo 

Magna pars (maxim granda parto) dil poetala aktivesado dum ca periodo facesis dal literaturala skolo, di 
qua la chefi, Kalocsay e Baghy, habitis en Budapest. Pro to ni nomizas ca skolo “Budapestala skolo”. Cirkum 
ca du giganti grupesis altra valoroza poeti: Lajos Tarkony, poeto klasika; Ferecz Szilagyi, plu konocata kom 
novelisto, omni hungara. Ma adheris anke altra poeti, quala P estonino Hilda Dresen» la latvo Nikolaj 
Kurzens, la suedino Magda Carlsson, 1’ anglo Leonard Nowell Newell, la franco Georgo E. Maura, e mult 
altri. 

Tre importanta, e richa de libri originala e tradukita kun granda valoro, esas la sovietala (o: 
proletariat) skolo. Maxim granda reprezentanti esas Evgenij Mikhalski, Nikolaj Hohlov, Nikolaj VI. 
Nekrasov, Vasilij Eroshenko, e la bulgaro Asen Grigorov. 

Inter la budapestala e la revolucionala “skoli”, ni deskovras anke altra grupi. Ni konsiderez, unesme, la 
hispan-kataluna “skolo” (qua rapide desaparis en la hispana interna milito), qua naskis en 1918, kun 
Jaume Grau Casas, ed altra autori quala Julio Rosenorn. Komencas anke la yugoslaviana. skolo, kun 
Jakob Stefancic, Stevan Zivanovic, e Sv. Petrovic. Ma vera grupo aparos erste pos la duesma mondo- 
milito. 

Anke la japoniana skolo naskis dum ca periodo, sub la dukto da Ossaka kenji e Ito saburo. Ma vera 
developo eventos erste pos la duesma mondo-milito. 

Ni skribas, certe erorante, pri “skoli”. Skoli stilala esas la budapestala e la japoniana. Skoli kun 
specala kontenajo esas la revolucionala skolo. L’ altra skoli ya ne es vera “skoli”, ma simpla lokala, 
regionala, landala grupi de artisti. 

Neoblivienda es anke la franca poeti e tradukeri. Ek ili, multi skriptis segun la klasika skolo dil 
budapestal autori, ma certe ne omni. Specale ne facis lo Raymond Schwartz, qua produktis anke 
romani, noveli e teatraji. Schwartz esis vera jonglisto dil linguo, di qua il savis explorar omna strukturala 
e semantikala nuanci. 


Prozo, esayismo, teatro 1919-1946 

La poezio sempre kelke avancas preter 1' altra literaturala jenri. Sive formale, sive kontenajale. Noveli maxim 
valoroza, ed anke kelka romani (de qui la maxim interesiva esas le unesma) skribesis tatempe da Julio 
Baghy. Romanin e novelin skribis anke Ferenc Szilagyi, qua cetere esis plu famoza pro sua prozo kam pro 
sua poezio. Valorosa esas anke l’originala romano da Imre Baranyai, proletaria skriptero. 

Cirkum la budapestala skolo aktivesis anke L.M.N. Newell, plu konocata anke per sua noveli. 
Eminenta esis anke la franco Raymond Schwartz, qua skribis multa poemi, noveli ed anke romani. 

Exkluzive prozisto esis la polona film-regisoro Jan Fethke (pseudonime: Jean Forge), naskinta en 1903. II 
skribis plura romani: Abismoj (1923, 1972), Mr. Tot acetas mil okulojn (1931, 1972), e du novelari: La 
verda raketo (1961, 1972), e Nia verda breviero (recente aparinta). 

Altra exkluzivo en novelarto ed en esayismo esis F angla dentisto Kenelm Ralph Creuze Sturmer 
(1903-1960), konocata anke sub la pseudonimo Kenelm Robinson. II kompozis la roman-skisuro 
Por recenzo... (1930), e, sub sua pseudonimo, la novelari Se grenereto... (1930), e Vol. 11 (1931). En 1934 
aparis lua penso-kolekto El notlibro de praktika Esperantisto. II esis autoro tre realista, humoroza e 
psikologiale tre delikata. 

La triesma importanta nur-prozisto esis la sueda instruktisto (docero) Stellan Engholm (1899-1960), qua 
anke multe tradukis. Lua romani esas Al Torento (1930, 1934, 1971), Homoj sur la tero (1931, 1963), 
Infanoj en Torento I (1934, 1946, 1972), Infanoj en Torento II (1939, 1972), e Vivo vokas (1946). II es 
konocata anke danke sua noveli. II es prozisto realista, kelkafoye *banala o triviala, kun precipua intereso 
pri rurala ambiento, quan il deskriptas sobre, kun kolori klara e preske sen-tempa. 

Esas mencioninda anke la nederlandano Hendrik J. Bulthuis (1865-1945), ne-influita dal budapestala 
skolo, qua skriptis quar romani, de qui la maxim interesiva esas La vila mano (1928). Tre fertila, ma sur 
literaturala domeno ne tre interesiva, esas la romani dal anglo-germano Heinrich Luyken (1861-1940), 
pedanta religiema skriptero: il es l’autoro di quar romani, de qui la maxim equilibroza esas la lasta, del yaro 
1924: Pro Istar. 

Del proletariala skolo ecelas la romano da VI. Varankin (1902-?), Metropoliteno (1933), la romano da A. 
Weinhengst (austriano) Turstrato 4 (1934), e precipue la novelaro dal belgiano Leon Bergiers (1904-?), Ili 
(1930). Bergiers esis prozisto forta, realista, ofte kun expresionista traiti, ed imagin-kapableso robusta. 
Neoblivienda esas anke la noveli dal bulgari Asen Grigorov (La himno, 1931), e dal ukrainano VI. 
Eroshenko. Mencioninda es anke la romaneti e la noveli da Norbert Barthelmess. 

Kelka progresin facis anke la teatro. Maxim interesiva ta-relate es Julio Baghy, di qua plura peci 
recitesis. Un granda dramato poeziala da il aparis en 1956: Songe sub pomarbo. Valorosa esas anke la 
*skechi e kabaretaji da Raymond Schwartz. Interesiva esas du komedieti da H. Bulthuis. 

Ek T esayisti, mencioninda esas Kalman (Kolomano) Kalocay, Gaston Waringhien, Eugen WUster, 
Emile Grosjean-Maupin. Al unesma es atribuebla Parnasa Gvidlibro, quan il skriptis en kunlaboro 
kun G. Waringhien en 1932. Duesma edito aparis en 1968, kun kontributajo da Roger Bernard. 
Parolesas pri libro importanta, qua kontenas la sistemigo dil poeziala “klasika” tradiciono dil 
poeziala tradiciono di Esperanto. Kalocsay publisis anke prilingua esayaro, Lingvo stilo formo 
(1931, recente rieditita). Kun Waringhien il prizentis Plena Gramatiko (1935-1938). Pri la verbi en 
Esperanto il publikigis en I960 Vojago tra la tempoj. 

Da G. Waringhien (1901-1999) aparis multa tradukuri (de La Rochefoucault, Omar Qayyam, 
Baudelaire, Heine, ed. al.) ed esayari: Eseoj I (pri literaturo: 1956), Lingvo kaj vivo (pri linguistiko, 
1959), e Ni kaj Gi (pri religio, 1972). Il preparis Granda vortaro esperanto-franca (1957-1976), e 
Plena ilustrita vortaro (1970), sua chef-verko. 

Da Eugen Wuster aparis Zamehof-radikaro (1927), Enciklopedia vortaro Esperanto-Germana (1923- 

1929), e nombroza pri-lingua artikli. 


Da Grosjean-Maupin es mencionenda la sempre uzata Plena Vortaro (1930), qua havis grandega influo 
sur la linguo, e qua aparis en mult editi (kun Suplemento da G. Waringhien). 


La poeti dil duesma periodo 
Kolomano Kalocsay 

K. Kalocsay (1891-1976), hungaro, esas homo kun tre ampla arto-domeno, en qua lua genio povis 
developesar. II esis mediko ed universitatala profesoro, originala poeto, kompozis muziko, facis 
linguala studii pri poetiko, e pri gramatiko di Esperanto, e multe tradukis aden ta linguo. 

Ek lua tradukuri, ni remarkas, inter le multa, le sequanta: Johano la Brava (Petofi, 1923, recente 
rieditita), La tragedio de la homo (Madach, 1924, recente rieditita), Eterna bukedo (poezial antologio, 
1931), Romaj Elegioj (Goethe, 1932), Hungara Antologio (kun altra tradukeri, 1933), Infero (Dante 
Alighieri: gigantatra laboro en terza rima, 1933), La floroj de /’ malbono (Baudelaire, kun altri, 1957), 
Kantoj kaj romancoj (Heine, ed anke kun altri, 1969), Rego Lear (Shakespeare, 1966), Somermeznokta 
songo (Shakesperare, 1967), La tempesto (Shakespeare, 1972). 

II esis un ek la du chef-redakteri dil precipua esperantala literaturala revuo Literatura Mondo (1922- 
1926, 1931-1939, 1947-1949), ed il kunlaboris a multa revui, quala i.a. La Nica Literatura Revuo 
(1955-1962), Monda Kulturo (1962-1966), Norda Prismo, Horizonto. 

Lua unesma originala poemaro esis Mondo kaj Koro (1921, 1970). La duesma esis Strecita kordo 
(1931). Antologio de poemi da Kalocsay aparis en 1971: La kremo de Kalocsay. 

Kalocsay esis la poeto, qua strukturizis teoriale e praktikale la tota tradiciono literaturala e poeziala di 
Esperanto. Lua poemi esas, kontenajale e formale, mikra (o mem granda) juveli, qui povas komparesar sen 
timo ad irga altra poemo en nacionala lingui. Kalocsay konsideresas “patro” dil esperantala poeti, e la bardo 
fondinta la vera modema poezio klasika en Esparanto, a qua il sucesis donar dimensiono humanista. 

Yen, en lo sequanta, mikra poemo, trovebla en EA, en pag. 155. 


Grui 


En triangulo 
la grui trupe iras. 

Liter’ gigantatra! 

Me pronuncar VO volus, 

Ma Ve me nur sospiras. 

E yen altra mikra juvelo, di qua 1’ originalajo es trovebla en EA, en pag. 156: 

Krizo 


Amar plu longe 
kam amesar: jaluza 
esar o kun kompato: 

Tormento - preske sama. 

Kongresala Runo es tipala poemo da Kalocsay, ube lua maestraleso montresas sive en 1’ idei, sive en la 
formo. Ta runo skriptesis okazione dil Universala Kongreso di Esperanto en Finlando, segun tekniko 
tipale finlandana, qua nun es klasika anke en 1’ Esperanto-literaturo. L’originalajo trovesas en EA. en pag. 
115. 


Kongresala runo 

Vokas voc’ di Vainemoinen, 
vibras vok’ en vag’ dil vento 
e lun mujas tre lontana 
monti, mari murmuranta. 

La potent antiqua patro 
di la kanti karezanta, 
ita brav’ kun la brilanta 
balayanta blanka barbo 
ed an kordio kun *kantelo 
di qua kordi sono-sorcas, 
sem- raviso en la sini: 
Vainenoinen, nun vekinta, 
vaste, veke, verve vokas, 
luras il ad land’ dil lagi 
por festar kun filii frate. 

Vibras vok’ en vag’ dil vento: 
«Sonjis me en santa sino 
di Finlando e repozis 
en la revi, rimemori 
di la filii inspirita. 

Ma me audis vok’ dil Tempo, 
men del ter’ muskoza tiris 
ca sonora sorco-soni. 

Me admiras hik miraklo: 
patrolinguo di la mondo: 
linguo, qua liutatre sonas, 
bersas, jokas sur la labii, 
flatas, flustras, flirte flugas, 
dolce donas dorlotado, 

mujas quale maro vasta, 
kun titano-tono tondras: 
ideala, dign moyeno, 
instrumento konkursanta 
kun la kordi dil kantelo. 

Me admiras hik miraklo: 
potentes’ fablale forta, 
qua ja tegas tota tero 
e per amo par-armizas, 
ek la grupi dividita 
dil populi nun preparas 
fuzas frata familiego, 
centra cirklo sub la radii 
dil etema esper-stelo. 

Nun ageskez, elementi, 
resonadez en la landi 
veka, vibra, vasta voco 
di la nobla nova senso! 

Am-armeo! Kolektesez! 

Armi esez 1’ am’ ardora! 
Festez kun la filii frate, 
laboradez sen fatigo! 

Luktez ferme, faire, forte 
E sufokez kolo-kapte 
ica urso ulno-ungla, 
monstro di la Mortolando, 
la milito malicoza. 

Kreez kuna konstruktado 
nov salviva santa Sampo: 
miraklala grand muelilo 
por muelar la odio, olqua 
mondo monstre male mordas. 
Fine, filii inspirita, 
quale facis Ilmarinen, 
forjez ferma firmamento, 
omna cielo-charmivaji, 
un pompoza mond-palaco, 
piapac’ paradizala, 
kun la dole deala doni 
dil fablala feliceso 

A la mondo dil mil lagi, 
murmurant muskoza monti, 
konkursante kun la vento 

vokis voc’ di Vainemoinen. 


En l’importanta libro pri literaturo da Gaston Waringhien Eseoj-I, aparis maxim importanta prozatra 
poemo da Kalocsay: Homo. Vi trovas ol en pag. 84. 

Homo 


Tu forjetis tua vesto haroza, la manuin distantigis del tero 
E brandisinta li al cielo, tu yen stacis ed adsur la levita fronto 

Tu varsigis la suno. Per forco magioza di fingri habila, en tua sklaveso tu sorcis stono, 
ligno, metalo, aqui ondizita. 

Adsur la sovaja enti tu pozigis tua yugo, 

E por pacala laboro engajesis en tua servo la fairo senbrida, 

Levesis la inerta materio aden mashini, e tumis, galopis, mujis, e tua povon dis-*hurlis tra 

la tero, 

Donis vivo e morto, anhelis tua glorio per gigantatra pulmono, 

Dum ke tua rauka amo-advokanta voco fuzesis aden 
Melodio sur la florifanta agri, 

Soneskis la kano, e tua kordiobatin ol kantis en nokti luno-brilanta. 

En tua orel’: sonora melodii, en tua okul’: la vidata pompo dil mondo, ed aparta mondo en 
tua cerebro, 

Majestoza e senlimita, quale la Spaco ipsa, gravida di astri. 

Tu stacas en suprajo dil ciel-atinganta turmo, 

Observas tua laboruro e fiere krias fiera tua nomo: homo! 

Ho! Quante volunte me kombustigus joyo-fairi sur pinti di monti, 

Per kloshi me alarmus tua lando tra T spaci distanta, 

Me portus tu sur shultri al buketatra miraklo di Joyo, 

tua admiranto, adoranto, extazoza kantero, festeganta partenero en festala danso etema. 

Ne esus, ho fratala gento, ho kara ed amata gento, ho kompatinda ed odiinda 
E maledikata, abominata, milfoye priplorata gento, 

Kordiosange nutrata shamo mea: Homo! 

Ve! Laceresas la vorti dil himno gloriizanta, 

Extingesas la joyofairi, akre plorigas la fumur’ la okuli, 

La kloshi krevas, 

Velkas joy-flori: trunki trempesis aden veneno. 

E quon admiror? Arto di asasinado? Quan adoror? Falinta anjelo? Quon kantor? 
Lamento e jemo? Quon dansor? Morto-danso sur ruini? 

E pro quo itere parolor? Tu savas ya! 

Dolorigis la exempli la pronuncanta boko. 

Ve, omno vana! La sola solvo esas 

Refujar de tu, refujar 

Che la fidel okuli dil animali inocenta, 

Che la dolca verdeso di branchi tensanta su heroale a cielo 
E che la tragika muteso dil stoni. 


Julio Baghy 

Gyula Baghy (plu konocata kom “Julio”) esis anke hungaro, qua naskis en 1891 e mortis en 1967. II esis 
profesionala autoro ed aktoro. Baghy esis la populala poeto, qua savis interpretar l’idealismal bazo dil 
motivizo dil Esperantal movemento; dum ke Kalocsay esis la duktero dil klasika formi, Baghy esis la 
duktero dil movemento “valor-” e ne (nur) “form-” -orientizita. II ne multe suciis formala problemi, 
quankam il skriptis en perfekta linguo, sub la dikto direta dal interna inspire. Es do karakterizala, ke 
Baghy skriptis en omna literaturala domeno, kun E ecepto dil tradukala literaturo. 

Ilua maxim importanta libri poeziala esas: Prefer la vivo (1922), qua es probable lua chef-verko 
poeziala; Pilgrimo (1926), La vagabondo kantas (1933), Cielarko (1966), e la maxim recenta Autunaj folioj 
(1970). 

Baghy esis anke tre kreiva en la domeno dil originala romani e noveli. Ni remarkas le sequanta: Dancu 
marionetoj! (novelaro, 1927), Migranta plumo (novelaro, 1929), Verdaj donkihotoj (mikra romano, 
1933), La teatra korbo (novelaro, 1934), Koloroj (novelaro, 1960). 

Maxim importanta esas ilua originala romano Viktimoj (1925, 1930, 1970), ed olua dure, Sur sanga tern 
(1930, 1933, 1970). Min sucesoza esis la satirala romano Plural (1930), e ne tro interesiva esis la 
romaneto Printempo en la autuno (1931, recente rieditita). 

Da Baghy importanta es anke la dramati, de qui maxim konocata esas la ja recitita Samumo, La holanda 
pupo, e precipue Songe sub pomarbo (1956), ampla lirika dramato. 

Yen, por komencar, famoza poemo, qua deskriptas lua patro. 01 es trovebla en EA, en pagino 157. 

Mea patro e me 

Dramat-aktoro esis mea patro, 
fato-ruptita, a me kar oldul’, 
qua, recitante roli en teatro, 
lakrimifigis sempre omn okul’ ... 

Dramat-aktoro esis mea patro ... 

Me, obedianta filio generit, 
por me selektis roli en teatro - 
ploro vishar per tre kordiala rid’. 

Yen altra konocata poemo. La lekteri trovas 1’ originalajo en Ora Duopo, en pag. 31. 
La vagero kantas 

Me migrez, sempre migrez, migrez for, 
omnube lasos ulo del pektor’, 
a hem’ sospiras en stranjera ter’, 
ma, heme, sklavo rev- esar liber. 

Kurar itere til respir-halt’ 
de ombro sombra a la suno alt; 
yen vivo mea: migro e sospir’ ... 

E halt’ - vinkeso; e la gan’ - en ir’. 

Me vishas konsolace altr lakrim’, 
ma fluas ploro fluse del intim’. 

Bufone jokas dop celit bitres’ 
mirante ula varma anm-karez’, 
me dividesas kun jeneroza sent’ 
e pose plendas pro la tard repent’; 
yen fato mea: dono e recev’ ... 

Semado van, ed ank senfrukta rev’. 

A me ca vorti semblas tote sam: 
ideo vera, skopo bona, am’ ... 

Me savas, ke la tot glorioza mond’ 
nur esas en dezerto sika font’. 

Ma cherp’ ek ol, por viv-defens’, 
postulas verso di le propra sens’. 

Destino: klara vido, blind admir’ ... 

Inferno sobra, migro en delir’. 


Lajos Tarkony 

Lajos Tarkony, hungaro, apartenis a la skolo qua formacesis cirkum la skripteri en Budapest. II naskis en 
1902, e lemis Esperanto en 1919. II kelke tradukis (precipue por Hungara antologio, 1933), kunlaboris en T 
importanta revuo Literatura Mondo, publisis esayi pri literaturkritiko (De pago al pago, 1932). Lua 
unesma poemaro aparis en antologio de laboruri da yuna poeti: Dekdu poetoj (1932). Ampla e 
reprezentiva kolekturo de poemi da Tarkony aparis en 1964: Soifo. Tarkony es poeto kun versi tre 
klasika, kun inspiro delikata, e kontinua. 

Yen unesma poemeto, sen titulo, qua trovesas en EA, en pag. 271. 


La treno lente 
vehas ye la voyo: 
la val’ brilanta 

saluto dop me sendas. 

Ka por lasta foyo? 

Yen, nun, altra mikra sentitula poemo, trovebla, originate, en Soifo, en pag. 137. 

En la garden’ dil ami ja velkinta 
me vagas sur voyeti labirinta. 

La Temp’ me volvas, e defensas kontre 
domoz arbusti, branchi piko-pinta. 

Ne mankas mikra poemo pri la poeti, quan vu povas trovar en Soifo, en pag. 141. 
Poeti 


Ho admirat maestri dil vers-forjo! 

En nigra vivo-magio - bona sorco, 
en perdo-vag’ dil voy’ diret vi esas 
voymontranta splendida santa torcho! 

Lasta renkontro esas melankolioza poemo plu longa, qua trovesas, sempre en Soifo, en pag. 77. 
Lasta renkontro 


E men riklozos mea soleso labirinta, 
nam tun lejere portos de me destin’ per ali. 

Seren acensos supre, brilant en la batali, 
tua spirit’ en kadro tre yun ed admirinda. 

Se men la tero celos en sua sino blinda 
e mea kapo olda sur ston-kusen’ repozos, 
ka sur la lag’ di tua okuli blua krozos 
ombr’ lakrimal, kelkfoye, di me, poet’ mortinta? 

Kand anke por tu frapos ultempe klok’ sinistra, 
tu ya ne restos sola sur lito di la morto: 
ca flam’ en mea kordio transvivos, tomb-rezista, 

e tun ritrovos lore por lasta adio-vorto, 
e ja veloza tua regardon explorante 
- Me amas tu! - susuras en desper’ plorante. 


Helmi Dresen 

Estoniana poetino naskinta en 1896, Helmi Dresen anke abundante tradukis. El esis un ek la maxim 
aktiva kunlaboreri dil revuo Literatura Mondo (qua nun ne plus aparas). Malgre alta evo el es sempre 
aktiva, o kunlaboras anke a moderna literaturala revui. Elua poemi aparis unesme en Dekdu poetoj 

(1932), e. plu tarde, en propra tomo Norda Naturo (1967). El esas sincera, humanista e natur- 
amanta voco dil poezio intemaciona, qua, formale, profunde influesis dal maestri dil budapestala skolo. 

Yen unesma poemo, sen titulo, di qua la originalajo trovesas en EA, en pag. 301. 

A1 ter’ klemite 
lajuniper-arbusti 
blotis- humile. 

Sur oli plombe pezas 
la cielo dil agosto. 

En Norda Naturo, en pag. 114, ni trovas ecelanta poemo: 

Krepuskulo 

Ya esis sun’ sur horizont’ sang-reda: 
ocidis olun fera domo. 

Or, febla, e ja pront al lukto-cedo, 
nekombatinte fugis jomo. 

La suno mortis ja, ne plus videbla, 
samtempe pasis for la lumo, 
sub veli di la krepuskul’ tenebra 
ros-guti ploris de la luno. 

Ma lor, konsolacive, yen expozis 
juvelin sua 1’ ampla cielo, 
e Fablo-landon par-kompozis 
sur nigra tel’ la orea steli. 


Nikolaj Kurzens 

La latvo Nikolaj Kurzens (1910-1958), esis redaktero dil revuo Ondo de Daugava (1932-1934), e 
kunlaborero fidela di Literatura Mondo, e di Norda Literaturo. Lua originala poemi aparis en 1’ 
antologio Dekdu poetoj, e, plu tarde, anke en la tomo Mia spektro (1938). II es tipala reprezentanto di 
dekadanta (o forsan expresionista?) poezio, qua uzas, tamen, splendida formala skemi. 

Me tradukis unesma poemo, quan vi povas trovar en EA, en pag. 342. 01 ne havas titulo. 

Lasez 

ya lasez me ulfoye! 

Vi vidas ya: 
cadie 

formetis me 
elaceris 

la blanka, rigida krago dil Deco, 

e la Etiko-kravaton 

me suspendis an la mur’ dil Oblivio. 

Lasez! 

Fine 

ya horn’ me esas, 
ya 

deziras anke me 
esar bestio por horo 
e lekar sango! 

Altr importanta poemo, anke sen titulo, aparis en EA, p. 350. 

Halto sur voyo adsupra 
es ya - retroglito. 

Evito dil fato dil kreo - 
ne-digna peris’. 

Ni aceptez, dum ke ni es sur ceno, 
ca klara kompreno: 

Unike vivar ne suficas: 

Agar necesesas! 


Hendrik Adamson 

Hendrik Adamson esis estoniana poeto, qua havis desfacila e doloroza vivo. II naskis en 1891, e mortis en 
1947. Lua poemi aparis unesme en Dekdu poetoj (1934). Erste en 1967 aparis tota poemlibro: 
Vesperkanto. Ja la titulo indikas, ke E autoro es poeto melankolioza, tre intime ligita al naturo. 

Me prizentas hike nur un poemo, trovebla en Vesperkanto, en pag. 25. 

Idilio 


Kato murmuras, la ruko susuras, 
kant-zumas evoza 1’ avin’ 
dum la vespero *fuska quale musko 
kun la katet’ en la sin’. 

« Katyuno katina ! » - gambolas yen Lina, 
nepino redvanga filiino pursanga 
de la Kaleva gent’. 

E kantas 1’ avino, askoltas la Lina, 
murmuras la kato, susuras la ruko, 
e siblas flutatre la vent’. 

Georgo E. Maura 


Maxim perfekta klasikisto dil budapestala skolo esas Georgo Maura, pseudonimo dil paris-ana esayisto ed 
autoro Gaston Waringhien. L’ unesma poemi da Maura aparis en Dekdu poetoj (1934), plu tarde aparis 
anke la poemkolekturo Duonvoce (duesma edito ampligita en 1963). II kunlaboris anke kun Literatura 
Mondo, e kun La Nica Literatura Revuo. 

Yen tri m ikr a (nedependanta) juveli skriptita “segun japoniana maniero”, sen tituli. Oli aparis en EA. en 
pag. 304. 


Blanka pruino, sangea suno 
sur la vitri dil fenestri. 

Aer’, kristala stono! 

Ho la pluvo dil matino! 

Quale kapo sur kuseno: 
rideto inter lakrimi... 

Rozea lumo di la nubi, 
decembro-jomo, grize rozea - 
tarda am’ en vivo. 


Maxim interesiva poeziala experimento esas la “universi en un sola verso”: omna verso es nedependanta 
poemo! Yen selekto de “un-versa universi”, trovebla en Duonvoce. 

Fardizita bok’, red fisho perdita inter lokli... 

Ardorant kultel’ en kordio dil nokto, luno nivea. 

Adtere kristale jetas alaudo sunpeceti. 

Yen, un pos 1’ altra la viv-petali falas. 

Sur pavar-aquo florifas *nimfeo: strad-lantemo. 

Julio super agri, cielo varma, pluvas. 

Abelo lasta zumas super la lasta rozo. 

Dormon - ignotum mare - me sen busolo driftas. 

Yen altra mikra perlo, quan me trovis en Duonvoce , en pag. 61. 

Ek vagono 

Trans la cieloza river’ 
tra la vitri dil fenestri 
an la dishi manjas la familii 
en krepuskulo dil vesper’. 

Eklektika strado-astri 
brilas inter 1’ arbor-folii. 

Flave griza horizont’. 

E super oli 
kolosala kamentubi 
sputas fairo tra fumnubi 
- nia monstr idoli... 


Peter Peneter 

Peter Peneter nultempe existis. Parolesas pri pseudonimo di konocata poeto, K. Kalocsay ipsa. Peneter es 
poeto erotika, ma ne laciva. La fiktiva biografio di Peneter propozas mem nasko- e morto-dati (1891 e 1953). 
L’ erotika sonetaro da Peneter aparis unesme en Sekretaj Sonetoj (1932), e plu tarde, en nova edito di ca 
libro, qua trovesas en Libra de Amo (1965). 


Yen tipala - e tre eleganta - soneto (XLIX: 49), trovebla en pag. 86 di Libro de Amo. 
Soneto XLIX 


Forsan milfoye sensis ni ardoro, 
dum ke en fervoroza jac’repozis ni, 
milfoye a la korpi impozis ni 
adoro-sakrifik’ al am-langoro. 

Ed en ca varm artala amoza koro 
senhalte, am-donace ludis ni, 
atenco probis, e parstudiis ni 
la tot amoro-skol’ sen ul pudoro. 

Ma esas sempre same *intensiv 
l’instanto dil Extaz’ qua ni yen mordas, e 
kande super dig’ nerezistiv 

nin flam-rivero di Volupto portas, 
dum tala ya centopligita viv’ 
stertore ni jemeskas: “Ve, me mortas”! 


Magda Carlsson 

Magda Carlssson esas sueda poetino, naskinta en 1896, e mortinta en 1971. El esis fidela dicipulo dil 
maestri hungara. Malgre la fakto, ke el tre poke skriptis originale, e multe plu preferis la tradukado, 
elua poemi esas apreciata peci di formala perfekteso e di kontenajala humanismo. Ek elua tradukuri, 
maxim konocata esas Sveda Poemaro, 1954, kun poemi, quin Carlsson prenis de 29 sueda poeti. 

Hike ni prizentas poemeto, qua esas la simbolo dil tota poeziala aktivesado di M. Carlsson: It recte, 
nihil time t (Se vi vivos honeste, vi timos nulo). 01 es trovebla en EA, en pag. 529. 

It rcctc. nihil timet 


Senfine povus ni ya diskutar, 
disputar, asertar e refutar: 

Ka regnar liberes’ mustas en 1’ arto? 

Od es necesa forsan Magna Charto? 

O ka suficus 1’ okuli lavar 
Por nia nigra pradeso salvar? 

Felicigant donacon e sekura 
kad on exilez a kamer’ obskura? 

Importas en literatur’ 1’ intenco. 

Olun sondez, ho artistal koncienco! 

Se verko vizas nur 1’ artal vereso, 
e P expresuri montras modereso, 

nam kultivita dal kustum’ bongusta, 
F autoro povas, su sentante yusta, 
stacar tranquile sub kritik’ mem dura 
kun rekta dors’ e kun regardo pura. 


Ludmila Jevsejeva 

Ludmila Jevsejeva naskis en 1913 ed esis aktiva en sua patrio, Latvia. El esis tre fekunda, precipue 
ante la duesma mondo-milito. Elua originala poemi aparis en la kolekturo Nau poetoj (1938), en la libro 
Spite la vivon (1928), ed en diversa literaturala revui, quala Literatura Monclo e La Suda Stelo. La sequanta 
poemo trovesas en EA. en pag. 322. 

Autunal melodio 


Silencas park’. L’ aleo nigr es muta. 

En laub’ lontana 1’ ombri jokas quaz fantom’. 
Autun’ sospiras melodioze fluta, 
on aud- melankolioz preludo-son’. 

Banala nuda fauno stonigita 
satane rid- a stel’ qua falas a dekliv’ 
dal lego dil *sekuli - mortigita. 

Nek la beleso duras - nek la viv’ ... 

Silencas park’, nur sub la ped’ tro lenta 
susuras folii flava pri la mort’. 

Ya nulo duras! ... Fauno indolenta 
ridetas, ma sen kompatema vort’. 

Ferenc Szilagyi 


Anke Szilaghy (1895-1967) esis hungaro. II skriptis tre poka originala poemi. Le maxim bela, ed olti dil 
yuna evo, aparis en Dekdu poetoj. II konocesas plu bone kom valoroza prozifisto. Ilua noveli aparis en 
diversa libri: Trans la fabeloceano (1931, 1972), La granda aventuro (1945), Inter sudo kaj nordo 
(1950), Koko krias jam (1955). II es 1’ autoro anke di romaneto interesiva, Mistero minora (1958). Ilua 
tradukuri esas multa: i.a. il kontributis a Hungara Antologio (1933), ed a Sveda novelaro (1950). II fondis 
e redaktis la valoroza literaturala revuo Norda Prismo, qua recente fuzesis kun Literatura Foiro. 


Yen bela poemo, dedikita a L.L. Zamenhof. L’ originalajo lektesas en EA, en pag. 295. 
Zamenhof 


La boki brule sputis sango-vorti, 
la mond’ ardoris, ploris paco-pens’ 
e blinde serchis voyon sola homo, 
en fulminad’ me vagis sen defens ’ 
shifoni pendis del homala korpi, 
inundo bruisis, tondre mujis plombo; 
ma me kredis, frato: flugis 
a la ter’ kolombo. 

Forflugis plore flam-purpura nubi, 
fantom-amaso me minacis - dum 
ke la tombi osto-mili parvomis, 
inflesis sorce yen la marsho-hum’. 
Kred-parki, fati dronis su en nokto, 
demon’ drashadis, falis tondra bombo, 
ma me vidis, frato, flugis 
a la ter’ kolombo. 

Ho, vane horn’ blasfemi dicas a me, 
ho, vane tensas su yen omn krimin’, 
ho, vane tentas men la ciel’, ter-tremo. 
bombardo, nubo ne esos mea fin’. 

Ho vane yen kaos’ me quirlas ronde, 
pacem me es, ne servas me por tombo; 
dicez kun me, frato: - flugis 
a la ter’ kolombo! 


Evgenij Mikhalski 

Multa esperantala poeti havis klaso-konciala vido-punto, en la senco di aparteno al marxista partiso. 
Probable la maxim granda autoro, qua apartenis a ca “skolo” (marxista), dil penso, esis la sovietala 
Mikhalski, ukrainana docisto e bibliotekisto, qua naskis en 1897, e mortis pro Stalinala persekuti en 

1937. II kunlaboris a diversa literaturala revui, quala Literatura Mondo, La nova etapo. La nova epoko, 
Sennacieca Revuo. II kunfondis IAREV (Internationa Asociuro di Revolucionera Skripteri (1931-1937). 
Ilua originala poem-libri esas La unua ondo (kun ula Polakov, 1918), Du poemoj (1922), Prologo 
(1929), Fajro kuracas (1932). Reforgo de E homo (1933-34): granda poemo, de qua restas nur 
fragmenti. II multe tradukis de Pushkin, Gogol, Tolstoj, Ostrovskiy, Sholokov, edc. II esis poeto 
ardoranta, impetuoza en sua pasiono por la futura homo, quan evolucionigos la revoluciono sociala. II 
esas, rezumale, valoroza interpretero di su-altriganta sociala situeso. 

Ni tradukas hi ke poemo sen titulo, aparinta anke en EA, en pag. 229. 

Avan altar’ dil Etema Spirito 
stacas me - spano di la Olda Mond’ - 
kun kron’ de superstico, kun ceptro de mito, 
kun de prejudiki fund’. 

Kandel’ di la kred’ su extingas, parbrulas, 
disaromifas incens’, 
ma arogar en cerebro stimulas 
nun sakrileja pens’. 

Me falas surgenue e pregas profane, 
a qua e pri quo, ma ne savas ya mem, 
ma me bone sentas, ke nure me ganos 
saneso en la solvur’ di ca problem’. 


Nikolaj Hohlov 

Nikolaj Hohlov esis sovietiano, politikale e poeziale tre diferanta de Mikhalski. II esis ekonomikisto, qua 
naskis en 1891, e mortis en 1953. II multe tradukis, precipue de Drozdov, Doroshevich e Tolstoj. Ilua 
eleganta poemi aparis en Literatura Mondo, ma anke en propra libro La Tajdo (1928). 

Yen splendida poemo, trovebla en EA, en pag. 201. 

La lunal ebrieso 


Yen - ol brilas, mea luno, 
virgin-marko am-lucema, 
nuna mamo de latuno 
spomo por ni ya etema ... 

Yen - ol tranas, pala forco, 
tra T cipresi: ombro-lango - 
e la tero sub la sorco 
paroxisme varsas sango. 

Yen - ol pasas, nokt-homino - 
tre sorcanta, rafinita - 
la komenc’ e la kulmino 
dil pasiono sen-evita. 

Yen - titil- ol e sufokas 
en l’cxtingo di omn shamo, 
yen - ol vokas, laute vokas: 
Ulun kaptez nun por amo! 

Submersesas la spiriti, 
vinke pulsas la pektori, 
esas for la temp-limiti, 
same kam ya la pudori ... 

Ta vivanta kordiin pare 
magio ligas per sonata 
por ul ofro sur-altare 
a le Hero ed Hekata 

En flamanta roz-kolori 
yun virgin’ en am-burjono 
e nun, vice hom-paroli 
ekas longa kiso-sono... 

Ah - dronante en 1’ inspiro 
dil tentanta nokto-disko, 
es joyoz esar hik viro 
e facila - odalisko. 


Specale bela poemo esas ica poemo, qua esas trovebla en EA, en pag. 200. 
Chante-Cler 


Saluto, herald’ matinala, tro frua, tro fru tua krio: 
ankor ni kareas la lum’ ed en ciel’ tote mankas lum-strio: 
repozas, en dolca sonjado droninte, pacema vilajo 
e stem- krepuskulo la roso sur tota pratala vizajo. 

Ni du, kamaradi sendorma, es du guatem sentineli: 

Tu krias - me skribas la versi del kordio-marveli, 
probable tun audas ya nulu, agnoskos ya nulu probable 
vereso di mea poemi - ve, on ne atencos kapable. 

Egale! Salutez la suno, heraldo dil balde naskonta 
autoro di nova ca jomo, celata dop nub’ horizontal 

Ma alike salutez la nasko dil nov fru auror’ e dil jomo, 
celata en 1’ anmo homala rigida qual roko o komo. 

Alarmez, do, hano or-pluma... ye 1’ fino dil nokto-dejuni 
poeto e hano anuncez 1’ arivo dil rozea aurori! 

Vi vokez, ed audez, havanti di kordii e sana oreli, 

1’ aklam’ al auroro tot-nova en kri’ da la du sentineli! 


Nikojal Vladimirovich Nekrasov 

II esis poeto sovietala, qua naskis en 1900, en Rusia, e mortis ibe, probable dum la duesma 
mondomilito. II esis poke fekunda, ma ankore nun alte apreciata autoro, precipue di poemi. 

Hike ni prizentas soneto (l’okesma), qua esas trovebla en EA, en pag. 217. Ta soneti dedikesis al idealo di 
linguo intemaciona. 

Soneto (8) 

Kun kordio granda tre dil univers’, 
kun la spirito vasta dil homaro 
detali diferanta e divers 
ligita esez preter omna baro. 

Ni ruptez ca bari en dispers’ 
kun lukto sukusanta sen deklaro 
e lore ya rinaskez pos renvers’ 
universala nia kolegaro. 

Ni sendez lore quik a muzeal adreso 

restaji kripla di la tiraneso 

di la kaos’ dil lingui ya tilnun homala: 

intemaciona nia bel dialekt’ 
kulturpotenta esos en efekt’ 
plu kam antiqua formi idiomala. 


Imre (Emeriko) Bar anyai 

Imre Baranyai, hungaro, havis pseudonimo: Emba. II naskis en 1902. II kombatis dum sua tota vivo en la 
komunista partiso. II mortis en 1961. Sempre fidela a sua ideali, il skribis poemi anke dum la 
persekuti kontre la mondolinguala movemento inter 1951 e 1956. II es la autoro dil poem-libri La 
Profeto (qua kontenas anke tradukuri:1934), En Ekzilo (1938), ed Ekzilo kaj Azilo (1962). Interesiva esas la 
romaneto aparinta en 1936: Maria kaj la grupo. 

Hike ni propozas la poemeto aparinta en EA , en pag. 325. 

Dio di mea vivo 


Dum nokto: mili de kandeli, 
sospir’ revanta ... steli ... steli... 

Matine: kuro dop Fortuno, 
esperi nova - nova suno. 

Dumjome, van sudor’ e krio; 
nov iluzioni - nova dio. 

Yen mortis nova viv-espero. 

Me sidas stulte en vespero. 

Yen nun altra poemo, lam, trovebla en EA. en pag. 324. 
Olim 

Dop memor-kurteno vel-simila, 
quik levita per profunda jem’, 
quale lumo lontana, debila, 
vibreskas nun di lo pasint la tem’. 

Brilis longe ante nun la suno, 
misterioze zumis la forest’, 
ridis blua ciel’ per varma lumo 
super 1’ ondizita grano-fest’. 

Streta esis lore mea mondo ... 

Stacis la kastel’ en olua mez’, 
olu finis trans la agr’ an monto 
ube bovi jacis dum di-mez’. 

Omn ya esis bela, mem ul budo 
trans 1’ ombroza parko dil kastel’, 
ek la bud-fenestro, me, nur bubo, 
koncie revis la vespero-stel’. 

Semble, en mond’ pacoza, me me vidis; 
astonesas me sen ul kun-sento. 

Ke sur la patral vizajo sidas 
sempre bitr expreso di tormento. 

Leendert Cornells Deijk 

Deijk esis nederlandana poeto, sen specala aparteno. II esis favoroza al laboristaro, ma ne esis 
revolucionero. II naskis en 1919. II laboris kom portuo-laboristo. II ne multe skriptis, malgre granda 
talento. Kelka poemi naracas la germana-nazial okupado di Nederlando. Li aparis en Malgranda Revuo, 
en Suedia, la sola revuo qua aparis dum la mondo-milito, sub la redakto da Stellan Engholm. 

Hike ni propozas al lekteri poemo, trovebla en EA. en pag. 386. 

Vane 


Sur muskoza bosk-latero 
morge sonos la impero: 

Feuer! 

Duadek pafi, e me mortos ... 
Duadek havos me sen vorto 
sur muskoza bosk-latero. 
Feuer! 

morge sonos la impero. 

Sub folioza branch-altaro 
morge krios la barbaro 
Feuer! 

Duadek tondri - plombo-vomo! 
Siblos junki - Ecce Homo 
sub folioza branch-altaro! 
Feuer! 

morge krios la barbaro ... 

Kapo rekta en matino! 
morg eventos 1’ abomino: 
Feuer! 

Duadek - sklavi; me - libera! 
Mort’ ne importas, se me fiera 
kun kap’ rekta en matino ... 
Feuer! 

Vane eventos 1’ abomino! 


Leonard Nowell Newell 

L’ autoro, anglo, naskis en 1902, e mortis en 1968. II kunlaboris a maxim diversa revui, quala 
Literatura Mondo, Heroldo de Esperanto, La Nica Literatura Revuo, Norda Prismo. Eleganta poemi da 
Newell aparis anke en la kolekturo Dekdu poetoj (1934). II es tamen plu konocata pro sua novelaro, qua 
aparis en 1938: Baksis, ampla maestro-verko dil naraco-arto. Tre importanta es lua tradukuro de 
Shakespeare: Hamleto, qua aparis en 1964. Tre valoroza esas la komparo di ca tradukuro kun olta da 
Zamenhof, multe plu anciena (1894). 

Hike ni prizentas poemo, qua es indikilo dil reciproka stranjeresko inter 1’ Ido- e 1’ Esperanto-movementi 
(e literaturi): Esperantal autoro sentas principa solidareso kun E autoro idista, ma ne plus havas 
konkreta informi pri ta paralela movemento. A ca poemo respondis Andreas Juste per sua satirala 
kinesma epistolo (Por respondar a verd akuzi, 1972). Anke me respondas a ca poemo: ya tamen per ca 
libro, e per altri, pri 1’ Ido-literaturo, -bibliografio e -kulturo. La titulo dil poemo es La lasta (dedikite 
amikale ad Idista poeto), ed es trovebla en EA. en pag. 310. 

La lasta 


Quale soldato kantas romana sola 
en lasta frontier’ obliviita, 
tenaca an sua posteno 
dum ke destruktas patrion barbari; 

Quale sur morto-tero traur-kantas 
sua amatin lasta homido, 

sub nivuni mute fluktuanta 
dum vartado dil blinda kaoso: 

Tale Idisto lasta tu kantas 
triste al mondo, qua ja obliviis 
la linguo da tu amegata. 

Ho, poeto fidela, saluto! 


Raymond Schwartz 

Franca lorenano, Schwartz naskis en 1894, en epoko, kande ta parto di Lorena apartenis ankore a 
Germania. II mortis en 1973. II esis la maestro dil esperantal satirala poezio, romano, novelo, e teatro, quin 
il duktis a talentoza perfekteso. II esis vera equilibristo di la linguo, qua en lua manui divenis 
instrumento por habila jonglado, e nuancoza kaptilo dil penso. II ne multe tradukis. Schwartz 
kunlaboris kun revui: Literatura Mondo, Franca Esperantisto, La Nica Literatura Revuo, Sennacieca 
Revuo, ed il esis redaktero dil humurala revuo La Pirato (1933-36). Ilua poemi satirala aparis en 
Verdkata testamento (1926, 1930), La stranga butiko (1931), La goja podio (1949). En 1930 aparis anke 
la romaneto Annie kaj Mortmartre, recente rieditita. Erste en 1963 aparis ilua granda epika romano Kiel 
akvo del rivero... Kolekturo de ilua noveli publikigesis en 1971: Vole ... novele, ed en 1972 aparis ilua lasta 
kolekturo kun recenta poemi e noveli satirala: ... kun siaspeca spico. Schwartz konsideresas la patro dil 
esperantala kabareto-arto. 

Yen mikra poemo, trovebla en EA, en pag. 255. 

Lirik’ e praktiko 

(Liriko segun la germana poeto Heinrich Heine) 

“De mea ploro kreskas 
la viol’ ed anemoni 

e tra sospiri mea 
fremisas stum-kansoni...” 

(Praktikala respondo segun la holandana komercisto van Dal) 

“Or bone, - tua florin 
tu vendos kun profit, 
e tua stumin manjos 
kun bel san apetito!” 

Konocata es anke la sequanta poemo, trovebla en EA, en pag. 254. 

La mendikistulo 


Omnadie ye 1’ vespero 
ven- mendikistulo, 
ed il stacas dum long hori 
an la strad angulo. 

Forsan yarin kinadek il 
evas mizer-maske, 
fakte la kompato-veki 
esas lua tasko. 

Insistante il extensas 
shapk’ krasoza, tusas 
per pulmoni ftizia, 
qui la kap’ sukusas. 

Il al bona muliereti 
magra danko glutas, - 
dop avara senkordiuli 
kun indign’ il sputas. 

E senbruise, klaudikante, 
quala il arivas, 
il, nu, quaze nokta ombro 
nun la loko livas. 

Omnadie dum nokt-mezo 
sen ul egardado 
pulsas men del sana dormo 
bruiso sur la strado: 

ica homo kun kolegi 
dansas farandolo 
e par-ebria ili grakas 
venj o-* karmaniolo. 


Jan van Schoor 

Belgiana kontoristo, J. v. Schoor naskis en 1896, e mortis en 1955. Forsan min grava poeto, ilua poemi 
aparis en la kolekturo Amo kaj Poezio (1928). II kunlaboris esencale en la traduko di Flandra 
Antologio (1930), ed ipse tradukis novelaro da L. Backelmans (1931), e la romano da F. Timmermans 
Palletier (1933). 

La sequanta poemo esas trovebla en EA, en pag. 195. 

Tra la stradi 


Me en F urbo belg Antwerpen 
tra 1’ bulvardi e la stradi 
multafoye tra la marsho 
dil chagreni mea vadis. 

En la mez’ di bruis’ ne-homa: 
rauka, tondras /azz-band-ludo, 
me, timide, mea kanti 
ludas nur per shalmo-fluto. 


Charles Baudoin 

Charles Baudoin esis famoza suisa psikologo e psikanalizisto, qua developis propra psikoterapiala 
skolo bone konocata. Dum multa yari il esis anke direktero dil Instituto Jean-Jacques Rousseau, 
importanta pedagogiala institucuro di Geneve, ye universitatala nivelo. II ne multe skriptis originale en 
Esperanto, ma kelka poemi esas tre talentoza. II meritas menciono, malgre la fakto, ke la esperantal 
publiko poke lektis pri e de ilu. 

Yen poemeto tre modernastila (fakte: en poeziala prozo), qua aparis lor lua morto, en Svisa Espero, 
4/1965. 


Me tedesis dal vorti 


Me tedesis dal vorti, dal idei, quin me tro ofte krumplis, - qui similesas a sordida jurnali sur la 
peizajo. 

Me tedesis da omno quo elevas su inter mea respondo e F advoki dal mondo. 

Me volas rilemar la tepida tusho dil kozi. 

Me volas ponderar la lejera pezo dil unesma suno konkave en la morbida manui. 

Me volas rikonocar la pikanta odoro, kompozit ek musko e velkinta folii, 

Qua exhalesas de-inter la fingri - dal forestala tero. 

Me volas rilemar 1’ alfabeto di omno, quon 1’ infanto amoze tushas. 


Lucien Thevenin 

Thevenin esis min grava franca poeto II vivis 1891-1962. II propozas al lekteri kelka mikra perli di 
nemediata lirikal inspiro. Ilua maxim valoroza poemi aparis en la libreto La vana kanto (1947). lea poemo 
aparis en la citita libreto, en pag. 10. 

La sun’ matinala 


La pala, ronda luno sur la cielo kuras. 

Nun nulo bruisas; nur la riveret’ murmuras. 
Extensas su cirkume 1’ ampla planajo nuda ; 
en movo esas nulo en la ruro muta. 

Subite krio sonas e 1’ aer’ fendesas. 

U1 triumfoza voc’ 1’ unesma vok’ transmisas. 
Nun vekas hano. La naturo somnolanta 
respondas al ucel’ tante frue kantanta. 

E, reda quale sango, an la horizonto, 
la matinala sun’ acensas super mondo. 


Jaume Grau Casas 

Inter la poeti de hispana o kataluna origino, certe Jaume Grau Casas es la maxim importanta e 
konocata. Grau Casas, kataluno, naskis en 1896, e mortis en 1951, en exilo. II multe kunlaboris a 
Literatura Mondo, ed a Kataluna Esperantisto. Ilua originala poemi aparis en Amaj Poemoj (1924), 
Novaj Amaj Poemoj (1927), e La Lasta Poemo (1936). II esas la redaktero dil maestrala libro Kataluna 
Antologio (1925), e tradukis, en 1926,1’ importanta libro da Pmdenci Bertrana Barbaraj prozajoj. La tradukita 
poemo esas trovebla en EA, en pag. 190. 

A Julio Baghv 

Per frosto, povres’, e lament’, e lakrimo 
kovresas la perli di tua inspir’. 

Ma li dil koldeso ne esas viktimo: 
nur - varma dezir! 

Sospiro ye nobla, perfekta homaro, 
sen altra makuli de sango mizer; 
di paco, yusteso, plezur’ - granda maro 
tra tota la ter’. 

Deziro di frato-relat’ inter homi 
ed inter populi; di vir’ a femin’; 
amoza konekto di singla 1’ atomi 
dil spaco sen fin’. 

Dum ke tua kordio - la centra dil Amo - 
ya sufras pro singla doloro e jem’, 
yen: omna cintilo di tua kordio-flamo 
divenas poem’. 


Amalia Nunez Dubus 

Delikata es l’inspiro dil hispana poetino Amalia Nunez-Dubus, naskinta en 1899, e longe aktiva. Elua 
unesma poemi aparis en Dekdu poetoj (1934); en 1966 aparis la versala elaboruro di Navarra-legendo: 
Eterneco. 

La kurta poemo, quan vi trovas hike, esas lektebla en EA, en pag. 361. 

Quaze formiki 

Ni esas simil al formika populo, 
sen-reva, sen-luma, obskur e tre pala; 
ma kelka formiki perceptas autuno, e 
sur lia dorsi aparas nun ali. 

Sensante yen 1’ ali, la bestio mizera 
divenas nur ebria pro joyo, pro lum’, 
la nov korp-organin sencese ol movas 
e sur omna squamo nun brilas la sun . 

Ma flora suficas, o herb’, sive vento 
e del insekteto defal- la nov ali... 

... ni esas simil al formika populo 
Sen-reva, sen-luma, obskur e tre pala. 


Ossaka kenji 

Ossaka kenji (1888-1969), kun Ito saburo, esas la patro dil japoniana skolo di originala Esperanto- 
autori, qua tamen erste pos la duesma mondo-milito atingis tre alta literatural nivelo. Ossaka multe 
tradukis: diversa originala poemi ja aparis en Perlo el Oriento (1921), plu tarde anke en El Orienta florbedo 
(1957). Kom tradukero, Ossaka preparis 505 Poemoj, de la klasika japoniana poem-kolekturo Mannyd-shu 
(1958). 

Yen poemeto japonian-stila de la poemar-ciklo La Skatolo de Pandora. L’originalajo es trovebla en Japana 
Kvodlibeto en pag. 17. 

Vere simila 
tua figur’ subtila 
ad *enotera 
floro sur ter’ humila 
en krepuskul’ vespera 


1934 


La triesma periodo dil Esperantala liriko (1946-1975) 


Generala introdukto 

La prodromo dil nova periodo es ja trovebla inter 1945 (milito-fino) e 1950: nova voci audesas, nova 
autori probas emular la maestri dil budapestala skolo. Balde, ta nova voci divenas sola aktori sur la 
literaturala domeno: Hungaria, nun stato sub stalinista rejimo, tacigis la voci parolanta planlingui til 
1956. Ma en 1951 departas, per un komuna libro ( Kvaropo ), quar autori (W. Auld, R. Rossetti, J.S. 
Dinwoodie, J.I. Francis) ed un editerio (“Stafeto”), direktata da Juan Regulo-Perez. La komencanta nov 
periodo dil esperantala liriko nomizesos “periodo dil skotiana skolo”, nam la quar maxim importanta 
reprezenteri mencionita esas skoti. Li duktis revoluciono aden la lirik-arto, quankam, precipue sur 
tradukala domeno, li nultempe renegis la budapestal doktrino. 


Inter 1950 e 1965 eventis kontinuanta augmento e kresko dil Esperanto-literaturo, konceme sive la 
nombro di autori, sive la nombro di libri, sive la nombro di revui literaturala aparanta. 


Informi pri manki en ca chapitro 

Mea intenco esis prizentar historiala e kritikala introdukto al literaturo di Esperanto 1946-1975, qua 
koncemas anke lo restanta del plu anciena “skoli”, la nova skoli e grupi, ne nur lirikisti e poeti, ma anke 
en prozo, jurnalismo, esayo, e teatro. 

Ek la lir iki sti, me volis prizentar al lektero reprezentiva selekto de poemi de lore importanta poeti. Me 
sucesis tradukar poemi dal sequanta autori: Stefo Urban, Eli Urbanova, Baldur Ragnarsson, Geraldo 
Mattos, Edwin de Kock, Ueyama Masao, Tomita tomu, Tanaka sadami, Miyamoto Masao, Yamada 
Tempu, William Auld, Reto Rossetti, J.S. Dinwoodie, J.I. Francis, Ivan St. Georgiev, Karolo Pic, 
Victor Sadler, Roman Dobrzinski, Clelia Conterno Guglielminetti, R.P. Nogueira, Alexander Logvin, 
Kjell Walramoen, Aldo de’ Giorgi, Vesna Skaljer-Race. 

Me konstatas, ke mankas mult altra autori, quin me previdis introduktar aden 1’ Antologio: Sylla 
Chaves, A.D. Foote, Marjorie Boulton, Nicolino Rossi, Antonija Albert, Henri Baupierre, Claude 
Piron, Bojdar Vancik, Salvador Guma, Poul Thorsen, Julius Balbin, Murata keinosuke. 

Regretinde, mankis tempo, e helpo (Andreas Juste, mea mentoro, desaparis de la literaturala ceno), e 
forsan, mankis a me anke inklineso. Do, di ca chapitro, qua mustabis esar ampla e tre komplexa, restas nur 
torso. Se ulfoye me povos, me kompletigos ol. Nun, ca libreto riaparas, quale me lasis ol. 
Nekompleta. 


Poemi da autori dil triesma periodo 
William Auld 

Britanian autoro, o, plu precize, skota. Tre importanta anke kom esayisto. 

Japoniana poemeto II 

(Ca poemo aparis en Unufingraj melodioj en pag. 35.) 

Nula vento 

inklinas la bruna herbi. 

Sur mond’ mortanta 
nula pluv-lakrimo 
trauras morto-cerebri. 

Japoniana poemeto HI 

(Ca poemo aparis en Unufingraj melodioj en pag. 35.) 

La griza urbon 
printempe suno lav-, 
folii verda 

pro to extaze tremas ... 

Me ? ... dil laboro sklav’. 

Noktala aviacado 

(Me trovis en Kvaropo, en pag. 25, poemo pri nokta aviacala flugado). 

Silenc’ - ecepte basa zumo, 
qua la oreli ne molestas. 

Sen lum’: ecepto: spektro-lumo 
en la *kokpito fosforeskas. 

Senmova *svebas tush-proxim 
1’ astri, quale mil lampiri. 

En nova mondo me pilgrim-, 
flugas en voy’ dil pioniri. 

Ta oldi 

(En Humoroj, en pag. 53) 

Me ne volas kredar, 
ke ta oldi, 

qui ye fantomi kredis, 
e brulis sorcistini, 
tamen multa tempon 
li disipis en ca bagateli, 
ma probable lin okupis 
la taski dil dio, 
e quale trompor 
la kontrolisti. 

Ma sorcistin-diveno 
agreable ruptis la dial rutino; 
e lo fetida del inferno, 
akra sub naz-trui, 
plonjigis lia vizaji 
en bir-krugo plu fervoroze. 

Semblas a me, 
ke li multe similesis 
ani. 

Inkubo 

(En Humoroj, en pag. 36) 

Me iris alonge urbo-strado 
(en mea sonj’ dummatina): 
tranquila semblis 1’ anmo-stando, 

1’ etoso senchagrina [ne-meskina]. 

Subita ploro me kulbutis 
(me pregas, ya, *psikiatro?!): 
nam preterpasante men salutis 
mea mortinta patro. 

(Sequas hike 1’ 8-esma chapitro dil granda poemo da Auld La infana raso. lea kanto aparis anke en EA, en 
pag. 405-408) 

Es izoliva amar idealo 

An 1’ oceanal fundo 
la pezoz quirlo dil nigra aquo 
koldes’ 
sen-mova 

Pro quo tu populo ne reciproke amas me 
pro quo tu ne aceptas me ? 

Kredar sola 
kontre majoritato - 
yen es facila 

ma kontre mem le amata? 
kurasoza monstri dil profundaji 
prim-onkli 

hungro vi deskontentigas, 
ma men ta mondo silencoza e nekonocata 
pulsas kri-anhelante, furioze 
e 
r 

P 

u 

s 

d 

a 

al stranjera humida roki 
e la nubi mortanta 
e benedikita infantal tranquileso 
blindes’ blindes’ 
mentii 

me oblivias la fumo-kaktuso di hiroshima 
me deziras nur okupo femino distrakto 
lemas nur hazarde, oblivias multo, 
selektas nur lo facila 

ed oportuna 

quan altri selektas por mea informo 
ma ne deziras decidar, judikar, kondamnar 
se Ion la cirkonstanci impozas obligale 

ma es ante omno atencema 
la cerebr’ es tro mikra 
por quo me bezonas ca sabro-dento? 
me ne ja deziras mordar mea enemiko 
En la fola horo 
kande la plando gigantatra 
celos nigre la cielo 

lore me memoros 
ma tro tarde 
epose 

la skopo tranos itere 

blinda dursto, blinda disspermizo, blinde 

lo squamoz groteska sukusas su asasinive 
silencoze 

brankioza viktimo instinte fulminifas sen-lume e la 
sam-tempa prim-temp’ dil abisi 
duras 

la skopo konsumas 
ma olim la sukon pumpis 
idealo nultempe soligiva 
ed ulfoye ol 
duras 

se me ne sentas pluvo sur-vange ol 
ne existas 

ni konocas nur un homo e ne komprenas 
omnon per un okul-paro, omnon 
por sempre per dek fingro-pinti nur 
vua lumbo konkava 
naskis per mea tusho, 
mortis 

kande nokto klozis a me la okuli 

nb od rpruo et hm 
ui noeekt vno oo 

kriez hop e me saltas 

me es nedisputeble saja 
sagaca e ante omno atencema 
nam ton on dicis a me 
e me es certa, ke la mond’ es plata 
per mea okuli me vidis lo, 
e se ol quirlesus me certe falus aden spaco 
Sub la vivanta pelo formikumas vermeti. 

Ni es la netacanta bestio 
la flava e nigra mondo dil giganti 
aurore venis senbruise ed mem 1’ atom-bombo 
ne chanjas la ter-konturi 
ne es akuzebla ni pri nia hiato-peki 
la cerebro kontenas nur ni 
ed es tro mikra, tro mi kr a 
En la final e fola horo 

kande la mamin laceras vitro-peci 
kande trabi sakrifikesas al Fairo 
kande vermi repteskas 

me es la mondo Nur mea cerebron tormentas 
la sunal lacero di nervi 

kande morto klozas 

a me 1’ okuli 


la mondo mortas 

ma la skopo 
duras 

e lagi lekas karezoze 1’ ombroza rivi 
e ne existas se mankas oreli homala 

la pezoz pulso dil aquo 
koldes’ 
sen-mova 
ma blinda skopo 

Un ek ni 

(lea poemo trovesas en EA, en pag. 421) 

Sidas sub lampo. 

Lektas libri. 

“Edukesas”. 

Divenas omnadie plu krumplita 
Dum tii yari lasas moldar 
Sua barbo 

Dum dek yari lasas gibeskar 
Sua shultri. 

Sen-sorge las- spozino lun dupar, 

Ed omnadie plu sen-resorteskas 
Til uldie aston’ es ja ecesiva, 
e, quaze nuda mar-molusk’ en konko, 
il timas lasar sua kapo ad-extere. 

E tro tarde 

konstatas, ke nulon il parfinis, 

Ripensas al olima yun’ sincera 
di qua l’intenc’ ardoranta ne suficis. 
E 

sidas sub lampo 
lektas libri 
kadukeskas. 


Victor Sadler 

(Anglo, vivanta en Nederlando) 

La muevi-gardero 

(En Memkritiko, en pag. 24) 

Me jokez 

Kun mea desplezuro, 
amiko 

petro-jetanta: 

tu vizas mea muevi. 

Ka tu ne rikonocas me, sol-iranta mar-fantomo ? ne 
vidis tua traci 
deskovrita dal refluxo ? 

Me savas - ic atakema vervo 
en omn animali... 

Maneprotestez! 

Nam quan kondamnor? Ka tun, muskul-exaltita? O 
men, ecentrika muev-gardero, 
qua ne amas homi? 

Yen lo vera: Klara konfeso, ke 1’ autoro preferas 1’ animali, kam la homi. La prefero, ja sentebla cetere en 
pag. 64, ne tote igos il kara a homala lekteri. II iteras la temo dil promeno an mareo (en pag. 60). La poeto 
kredeble skriptis to en periodo di nelaboro: nebezonata kom autoro, il esis aktiva un-pos-1’ altra kom 
sacerdoto, sorcisto, e muevo-gardero. Ta lasta profesionon mem il definas “ecentrika”. 


Edwin De Kock 

(Autoro de Sud-Afrika) 

Haiku 

(De: Fajro sur mia lango, en pag. 21) 

Falanta plumo 
tandem tushas la sulo 
e stacas halte 

Uta 

(De Fajro sur mia lango , en pag. 21) 

Ka tu remarkis 
velko dil herbo-folio ? 

Roko sablatra 
en verda universo 
kontuzis lua vivo. 

Sud-Afrika 

(De: Fajro sur mia lango , en pag. 26) 


Dum-jome, turmo-domi, quale fungi 
dil epoko, propagas siluet-montre 

sua westaleso, dum ke la ungli 
dil nokto restas interne, pronte. 

Ma kande la vespero en Kab-Urbo 
redpede marchas aden 1’ ondi, 
e dronesas ube olim la perturbo 
dil blankrasala navi importis mondi 
stranjer pos vizaj’ norde pal, 
lore riposedas ol la lando. 

Ventatre iras muji bubalal, 
e l’anxio plantacas sua plando 
apud la kordio, kande Ulo venas 
trans la stepi til 1’ unesma domi, 
e su pez-respire fortranas, 
fru-matine, kun la frost-fantomi. 
Sur la kontinental nigra sino 
pezas karg’ di koncienc’ e destino. 


Baldur Ragnarsson 

(Poeto qua vivas en Islando) 

(Sen titulo: de EA, en pag. 549) 
Reda, 

reda quale sonjo 
pri vintro-rozi 
fluas mea sango. 

Mea vivo dormas 
sub nivoza strato 
an rozea vango. 

E la niv’ extensas 
sua blanka manui 
per mea sango. 

(Sen titulo: de EA, en pag. 551) 

En nigra kesto 
di long-hara nokti 
me plendas l’existo. 

Quale sugata pluvo 
me lakrimi ploras 
sur me ya tristo. 

E sospiras vane 

savar pikte piktar 
la tota Kristo. 

Ploro 

(En EA, en pag. 538) 

Tu esas la ploro dil nokto 
sur verda planet’. 

Blua lakrimi gutifas 
de krianta fonti 
tra turgecanta folii 
adsur matrala mami. 

La ploro dil nokto. 

La voyajero jemas sub roki, 
rati rodas radiki, 
e lakrimo-flui 
simbolizas misterii 
sur verda fondi 
e varma kamo. 

La ploro dil nokto 
sur nia verda planet’. 

Torental en la flui 
til nova verdaji 
per sufranta okuli, 
paligas la folii. 

Blua okuli buli dil nokto 
konektas pala fingri 
por la funeral danso. 

Tu esas la ploro dil nokto 
vivo, sufrado. 


Roman Dobrzynski 

(Polona satir-autoro) 

Ka povas ni 

(Epigramo, de la revuo Paco, 4/1972, en pag. 31) 

Ka povas ni dansar kun la chapelo ? 

Ka povas ni vivar sen fairo-aquo ? 

Ka povas ni lemar ya duadek lingui ? 

Yes, ni povas lo - ma pro quo? 

Ivan St. Georgiev 

(Bulgariano) 

Kaskado 

(De Provo alfronti la vivon, en pag. 53) 

Aquofalo 

Gaye 

falas 

aquoguti 

foie 

falas ... 

Mea kordio 

ja sen plor’ es 
pala 

pala 

Fluez 

Huge 

falez 

foie 

e 

senvole 

fola 

fluo! 


Alexander Logvin 

(Ukrainana poeto) 

Lilio 

(De 1’ poem-kolekturo Sur la vivovojo, en pag. 83) 

Aromoza lilio: 
kristala bokalo. 
ma lo bel forfalas 
petal’ pos petalo ... 

Fier la homido: 
infantal preludo, 
kelk-tempa florifo 
Plendindakonkluzo ... 

R.P. Nogueira 

(Yun autoro braziliana: hike vi trovos tri poemeti del kolekturo Vo jo kaj vorto, rispektive en pag. 30, 33 e 
34). 

Poeziala gardeno 

helio 

tropi 

cirkum 

mio- 

zoti 

heliotrompi 
Simfonio dil dubito 


ka 

yes 

ma 

se 


forsan 


ne 


Tropikismo 

Mea lando havas palmi 
ube kantas generali 


Geraldo Mattos 

(Braziliana poeto) 

A1 Idista poeto 

(Del poem-kolekturo Ritmoj de vivo , en pag. 20) 

Kaduka brancho de arboro hard 
la linguo, quan tu al arto penis 
duktar, vivala suko ne plus tenis, 
e balde divenis nur kolda part’. 

La sika vorti, en pezoza garb’, 
koloron monoton tedive prenis, 
ma nov foliar’ ja gaye venis 
de la preplanto, kun printempo-farb’. 

Tu kriis, tu ululis, tu stertoris, 
ma komprenis tun ja nula homo: 
la eki trans la monti for-sonoris ... 

Perisis ja tua esper’ idioma, 
per brulo, tu pri la muteso ploris 
e super la ruin’ di tua Roma! ... 


Stefo Urban 

(Cheko-slovakiana autoro. L’originalajo di ca poemo trovesas en EA, en pag. 482). 
Tosto 


Drinkez, filio, ne rapide, 
drinkez, filio, lente nur! 

Tro rapide ne valide, 
tro rapide - sen plezur’. 

Pri la bir’ 
pri P dezir’ 
sonez la muziko. 

Ne a tu, 
a la vent’ 
vizas la prediko! 

Sequas poemeto, qua, segun Gvidlibro al Parnaso, en pag. 60, esas japoniatra. 
Strigal ululo: 

kun jem’ yen haltas Tempo. 

La horo: Nulo. 


Eli Urbanova 

Cheko-slovakiana poeto, spozino di Stefo Urban. L’unesma poemo venas del libro Nur tri kolorojn, en pag. 

Yin’ pezoza. 

Pezoz ya esis vino 
quan ni lor drinkis kune. 
Flamreda, en koloro, 
en gust’ tre dolca, ka ne? 
Ni tostis... du gobleti 
tinkleskis pro la joyo ... 
Drinkite til la fundo. 

Ha, ye quantesma foyo? 


E pasas di’ pos dio 
en rango sen varieso 

e me ne es plu sobra, 
ma ebria kun eceso ... 

Ne volas kalmeskar 
la pulseganta sango. 

Pezoz me sentas vino 
ankore sur la lango. 

La duesma poemo venas del sama libro, ed esas trovebla en pag. 21. 
Propra imajo 

Vizaj’ di pup’ porcelanatre pala. 

Do ne aparta, kontree: tre banala. 

Mortint ol semblus certe, se du astri 
(nigra pupili: un ek la kontrasti) 
ne brilus larje de-sub okulbrovi. 

Quo nun altra ? Hike fiaskas yen la probi 
dum la serchad’ de ul charmo specala: 
vizaj’ di pup’ porcelanatre pala. 


Ueyama masao 

(Poeto de Japonia. L’ unesma poemeto trovesas en Suito, en pag. 67; le sequanta trovesas en Kvinteto 1969, 
en pag. 6, 9, 6, 11,10). 

Svebas aromo 
krizantemal dum verda 
restas gazono 

Dum jom’ la suno, 
la lun’ vespere, ma ne 
a me Fortuno. 

Printemp’ - obskura: 
por la asnet’ charjita 
la voyo - dura. 

Yen la yar-fino. 

Nun repent’ ed apologio 
van es per vino. 

Ka pac’ postulas 
horn-vivo- sakrifiko? 

Indigne - brulo. 

Cirkum kanono 
rustoza tomb’ dil glorio, 
- verda gazono. 


Vesna Skaljer-Race 

(Yugoslaviana poetino) 

(Yen bela poemo del kolekturo Maris to surmaste, en pag. 52) 

Ube tu esas, Mefisto? 
ne pro oro; 
pro voyajo, exploro - 
ne pro oro; 

pro 1’ kloz’ dil feliceso-rado - 
ne pro mondo-regno, 

venez, povoza pekisto! 


Tomita tomu 

Japoniano. De Kvinteto, 1969, (en pag. 23 e 24), yen du poemeti. 

Printempal polvon 
sur arbor’ vana vidus 
nur sole korvo. 

« Guevara-nokto » 
en hal’ klimatizita 
pos « go-go »-modo. 


Tanaka sadami 

(Poeto japoniana. Hike vi trovas quar poemi. Le du unesma aparis en Suito 1967, en pag. 29 e 11, e le du 
sequanta aparis en Kvinteto 1969, en pag. 29 e 30) 

Sur nuda muro 
moskit’ aplastita - 
nigra makulo. 

Tifono venas 
tirane quirlas vento, 
pilono jemas. 


Garden’ dezerta 
sub varmes’ sufokanta 
Aer’ inerta. 

Nub-mar’ severa 
sur Pacifiko, malgre 
nov yaro bela. 


Miyamoto masao 

(Japoniana poeto. La tri poemi venas de Kvinteto 1969. Li trovesas en pag. 41, 47, 45) 

Autun’ adportis 

kun pluv’ funero granda: 

Guevara mortis! 

Murmuras maro 
sudala al shalupo, 

- quik februaro 

Printempe sango 
en la vesper’ plu bolias 

- kun lang’ en lango. 


Clelia Conterno Guglielminetti 

(Italiana poetino. Ica poemo trovesas en la kolekto Eta vivo, en pag. 50). 

Koncentrerio 
(Mantova, 9.9.1943) 

Dum tota dio me serchis tu kurante 
en desesper’, tra la tota urbo, 
la urb’ pro horor’ deveninte muta; 

Me trovis tu - kaptita: 

Trans la greti me vidis tu: tu semblis 
Iesu krucagita. 

Ek tu li intencis quon facar, 

pro qua krimino, ek tu - tote inocenta? 

E tun komprenas ca kordi raspanta 
qui tun de me separas plu efikive. 

Pro quo li prenis tu, e quon 
dicadas li, ke tu akuzesas, 
e pro quo li timas, ke tu fugos, 
ke tu atingos me? 

Parto de mea kamo, 
fragmento de mea anmo, 
trans la greti 
en kordal embraco, 
e nun tun li vizos 

per la mitraliosi, 
e nun du fera monstri 
trananta su sur du kateni 
movas su kontre tu, 
tumas vers tu la boko dil kanoni. 
Nun venas, nun venas, 

Atingas tun morto, 
lun jetas vers tu 
un ek ca komandi 
sika, nekomprenebla 


Aldo De’ Giorgi 

(Italiana poeto, relative poke produktinta sur poeziala feldo) 

Ho, quante la mondo es repugnanta! 

Exterigar su del cadio 

ne es posibla: 

la morgo vulturatre 

celita sur roko-pinto embuskos. 

For del pasat’ eskapar 
ne helpas: 

rimemori quaze reprezalo 
per ungli furioze 
riatakos 

per mil tormenti 
on pagas 
mikr instanti 
di juo relativa. 

Per lakrim-abundo 
on su desdebizas 
de rideto 
efemera 

per vicerala konvulsioni, 
per enkama raspi 
on equilibrigas 
voluptoza tempo-fragmento. 

Multa-kolora flori 
ma anke viperi, 
paradiz-uceli 
ma anke 
moskiti parazita. 

Muziko, pikt-arto 
ma kancero e tetano. 

Poezio 

ma 

Hiroshima ed Auschwitz. 

La nonesma simfonio, 
la Deala Komedio, 
ma napalmo e garoto. 

Iesu, Buddha, Baha u’llah 
ma 

infanto-tormenti, 

infanto-mutili, 

mongolismo: 

ED OLIAUGMENTAS ... 

Ho, quante la mondo es repugnanta! 


Kjell Walraamoen 

Moderna norvegiana poeto. Ica poemo trovesas en la libro (skriptita kun 
jumalistino Lina Gabrielli) Ni dev as vivi, en pag. 61. 

Brancho super E abismo 

Maxim profund en 1’ anmo mea 

esas angoro 

pro la celiteso - 

En l’anmo mea 

trovesas pavoro 

pro la nevidebleso 

qua me certigas 

pri mea existo, 

qua certe eventos - 

Me portos celata pavoro, 

rodanta mordo 

kontinua 

quale erodo di petro - 

Ma ultempe la suno 
varsos lum-faski 
aden E abismo-teroro - 
Felica me esos 
nam me renkontros 
la lum-inundo 
e sentos la sunoza manui 
qui karezos. 
liberigante men 
de sennoma sufro - 


altra poeto, 1’ italiana 

La brancho super 1’ abismo - 
Me ol prenas nun. 


Yamada tempu 

Yen du poemeti, quin me tradukis de Suito 1967, en pag. 30 e 31. 

Arbar’ en vento - 
nun Venus brilas super 
dormanta tendo. 

Ho, quanta joyo ! - 
Novyare ol arivos 
trans longa voyo. 

Komenti ipse-kritikala kom *posfaco dil libro 


La historio di ca libreto 

Mea kunlaboro kun Juste esas tre anciena, ed ol havis diferanta periodi. Tre frua instanto, kande Juste 
preparis la granda poemo Rinaldo. Ni ofte skribis - reciproke - pri diferanta temi, ma precipue pri 
literaturo. Me esis, lore, tre yuna. Adolecanto. Me konservis la da ilu sendita manuskripti, ma la letri, quin 
il sendis a me, desaparis. Me sempre queris lua helpo, lor labori desfacila sur literaturala domeno, en Ido. 
II esis preciza, klara, ideoza. Yen do pro quo me havas intereso pri Ido e pri literaturo. 

En 1963 me vakancis en Miinchen por plu bone lemar la praktikado dil germana linguo. Me esas suisa 
italianlinguano, qua volis, lore, lemar medicino en 1’ Universitato Zurich. Quon me ya anke facis. Quankam 
en la liceo on docis la germana, la praktikado venas nur de plu-min longa restado en loko, ube la germana 
es parolata. Me ne vehis a Zurich, nam me volis lemar la norm-germana, e ne la suis-germana linguo. Ton 
me anke facis, ma erste plu tarde. 

Quon facar en Miinchen, qua tatempe esis granda vilajo kun eceptala muzei ? Vizitar biblioteki. La 
biblioteko dil Munkena Esperanto-Grupo. Quante multa librin me “devoris” en la bela somero, sur 
benketo dil Theresienwiese! Me anke skriptis kelka notici pri la libri lektita. 

Kelka yari plu tarde, kande me ja vivis en Zurich kun la skopo studiar medicino, amiko J.J. 
Sturzenegger, regretinde tro frue mortinta, invitis me, kun mikra interesata grupo, en sua hemo, por kune 
lektar e komentar poeziala texti en Esperanto. Agreabla vesperi, di qui restas a me bela memoraji. Forsan en 
la yaro 1967? Me ne konservis la dio-libro di ta yari. 

Plu tarde, me kunlaboris kun Prof. Dr Ivo Lapenna (ed Ulrich Lins) en la redaktado dil enciklopediatra libro 
Esperanto en perspektivo, qua aparis en 1974. Ma en 1970 mea parto esis ja pronta. Me volis propozar 
enciklopediala libro pri la esperantal literaturo: literaturo, ciencala prozo, interlinguistiko, ed anke revui. Me 
ne volis propozar libro pri kritiko literaturala. Ma libro, qua povas duktar la lekteri al exploro di biblioteki, 
ube trovesas la mencionita libri. En ta tempo, ol esis la maxim kompleta kritikala bibliografial laboruro. 

Me ritrovis Juste, pos T aparo di Esperanto en Perspektivo, e me pensis, ke forsan me povus tradukar kelka 
poemi de Esperanto aden Ido. Me longe karezis tal ideo, quan akompanis anke la projeto tradukar tala 
poemi aden 1’ italiana linguo. L’ italiano Giordano Azzi tradukis kelka poemi en la nord-italiana dialekto dil 
urbo Como, quale anke facis la italian-suisa poeto e skolestro Dante Bertolini, qua preparis traduki, qui 
aparis tamen en la linguo italiana. 


Hodiala konsideri pri kelka temi 

Me propozas ica mikra libro, qua ne postulas tro alta nivelo, qua es tamen frukto di longa laboro. Ol anke 
kontenas la rezulti di lekto, di selekto, di prefero, di emocala partopreno, kun probo komprenar, 
anke intelektale, la materiaro kolektita. De la aparo dil unesma edito, en alkoholala stencil- 

imprimo, pasis 42 yari. Esas klara, ke venis nova tempo, nova maniero vivar, ma anke nova konoci, plu klara 
kompreno dil eventi e dil tatempa situeso. Do, aparas anke 1’ erori. Forsan di selekto (tamen: me konstatis, 
ke multa poemi prizentita ankore plezas a me), ma certe di kritiko, di konoci, di studio. Mea hodiala vido- 
punto esas radikale altra, kam ol esis en tante lontana epoko, kande me evis inter 16 e 25 yari. Tri es la 
temi, pri qui esas importanta skriptar ulo. Literaturo, poeziala uzo dil linguo Ido, e la intelektal etoso 
(intelektal, kultural e spirital atmosfero) di ta epoko. 


Kelka aspekti dil teorio pri literaturo 

Lektero quik komprenas, ke mea bazi literaturkritikala esis, lore, tre mikra e magra. La distingo inter 
formo e kontenajo esas la restajo di mea aristotelala kulturo, qua uzesis anke en marxista kuntexto. Nun, 
mea vidopunton hodiala me studiis che la franca filozofi e semantikisti, e do ol esas multe plu komplexa. Pro 
to la termino “klasika” postulus plu klara defino. Supozeble, “klasika” povas ankore nun uzesar por 
autori, qui formale inspiresas dal budapestal literaturala skolo. 

La terminon “skolo” me uzis tro ofte, ed anke sen korekta bazo. Me hodie imaginas, ke existas forsan nur 
du skoli. La budapestala, e la marxista. Ca lasta skolo ne koncemas la formo, ma la kontenajo, la spirito dil 
poezio. Do, ne existas altra skoli. La mencionita termino, en altra signifiko, indikas nur grupi de autori, 
qui vivis en certena regiono o lando, ed en certena epoko. 

Mankas komplete vera e modema literatural exploro pri singla autoro, segun la moderna kriterii. La 
hodiala kritiko dil literaturo permisus bone evidentigar la diverseso existanta inter la nombroza poeti 
esperantista (ed anke idala, se on facus la sama laboro pri lia libri). 


Mea experienco pri la pozitiva aspekti dil poeziala Ido 

Uzar Ido por poezio esas interesiva exerco. Anke nur en tradukado. Esperanto, quale la italiana linguo, esas 
linguo (preske) sen *oxitona vorti. L’ italiana havas multa *proparoxitona vorti, e to helpas la poeti, ma 
Esperanto havas nula proparoxitonismo. Nur *paroxitonismo es rejo, e do la ritmo dil hnguo es kelke tediva 
e postulas alta kapablesi che 1’ autoro di poeziala texti. 

En Ido, oxitoneso esas facile atingebla, sen granda desfacilajo, en linguo qua, en prozo, es anke 
paroxitonala, e do kelke tediva. Ni videz quale Ido helpas en la oxitonigado dil linguo en specala poeziala 
instanti. 

• L’ adjektivo povas perdar la finalo -a: finala / final, granda / grand, vivanta / vivant. 

• La substantivo povas perdar la finalo - o : fino / fin’, mondo / mond’, suno / sun’. 

• La verbo, en sua formo infinitiva, esas oxitona: vivar / vivir / vivor. 

• La verbo, en sua formo indikativa prezenta, povas perdar sua finalo -as: sen indiko, en la verbo esar 

(i esas / es), e kun indiko en 1’ altra verbi: vivar ( vivas / viv-). 

• L’adverbi povas (ne-oficale) perdar la finalo -e: anke / ank, morge / morg. 

La diftongi ofras interesiva posibleso. Generale, en Ido, cielo pronuncesas /ci-e-lo/, ma en poezio ol povas 
transformesar a /cye-lo/. Tre utila. 

Juste longe diskutis, ka tala posibleso di asimilo o diftongigo (o di redukto) existas anke inter vorti, 
exemple, en kazo di sama vokalo. 

Yen exemplo di asimilo: 

amika afero / amikafero; homi iracanta / homi-racanta 

O ya diftongigo, en la sequanta exempli: 

cieli azura (cyelyazura) 
manu’ amoroza (manwamoroza) 

Ma ta posiblesi nultempe studiesis profunde e produktive. 


La influo dil intelektal etoso en ta epoko 

En 1968 me esis yuna homo. Quale multi, me kredis, ke la sociala situeso povas chanjar. Por plu ampla 
libereso, solidareso, yusteso. Ma por chanjar ol, es importanta examenar la portanta traiti dil socio. 
Quala plu bona instrumento kam la specala marxismo, qua propagesis lore per la labori dil Frankfurtala 
Skolo? Certe ne tra la “reala komunismo”, qua ne plezis a ni. Ed anke ne tra la iluzioni qui venis de Chinia. 
Ma Fidel Castro, Che Guevara, e la lukto kontre kolonialismo, tamen yes. 

Do, en ca texti, la lekteri trovos granda - ecesiva - utiligo dil marxista *terminologio. Nun, ta 
terminologion me ne plus uzas. Me havas cadie la impreso, ke me aplikis korseto a reala situeso, qua 
explikesas plu bone per altra kriterii. 

La prefaco, quan me skribis kom komento al triesma chapitro, e qua koncernas la literaturala 
aktivesado en Esperanto, pos la duesma mondo-milito, esas tro rigida e volas tro multa detali per poka vorti 
deskriptar. Nun, me havas tote altra opinioni. 

Certe, en 1977 on ja vidis klare la diminuto dil movementi planlinguala. 

Ma to ne eventis pro la nigra agado dal imperialismo, ma pro sempre plu klara mekanismi. 

1. La homaro ne sospiras al intemaciona linguo, e ne konsideras la nacionala lingui kom ulo santa ed 
absolute defensinda. 

2. La homi simple lemas la linguo, qua es maxim utila, e qua permisas altigo dil sociala nivelo, dil 
lemanto, e dil filii dil lemanto. Altra konsideri esas superflua o sen valoro. 

3. Generale, la homi deziras lemar linguo anke utila en intemaciona nivelo, e li savas, ja en ta yari, ke 

tala linguo existas. To es T angla linguo. En intemaciona nivelo: literaturala, kulturala, muzikala, 
politikala, ciencala. 

L’anciena esperi dil planlinguani montresis klare kom eroroza: la populo ne kredas la neceseso di 
intemaciona neutra linguo. 01 kredas la neceseso di un intemaciona linguo, qua - cadie - esas 1’ angla. 
Sen desfacilaji e sen problemi. Ne importas la ideala valori, importas la praktikala uzebleso. 

Do la planlingui regresas. E ta regreso produktas konflikti en la movementi. Existas esperantisti qui akuzas 
1’ esperantisti ipsa, esar la kauzi dil regreso. On esperas pri nova organizo-sistemo. On esperas pri plu facila 
propozo di kultural instrumenti (libri, kongresi, radio, edc.). Ma to ne solvos la questiono. Me 

opinionas, ke nova planinguani arivos. Certe. Ma li ne plus esos homi qui kredas la olima ideali, di 
komuna linguo. No: li venos, nam li havas plezuro ludar per linguo. Ipse mem konstruktar linguo. Sen 
altra skopo, kam havar plezuro en tala okupeso. Quale eventas tre ofte, li lemos rapide, okupos su per la 
planlingui, e pos 10 yari livos la temo. Sempre la propageri esis rara. Ma en futuro li esos multe plu rara 
kam plu frue. 

Existos ankore homi, qui deziros e havos piezo en la experimentado dil lingui en literaturala domeno. Ma 
la spirito ne plus esos la sama. 


Forsekita parto dil prefaco al triesma periodo 

Me sekis del prefaco dil parto koncemanta la triesma periodo dil literaturo di Esperanto la sequanta part o. 

quan me tamen propozas al lektero. kun E indiko. ke ol prizentas viziono ne korekta. 

Inter 1950 e 1965 eventis kontinuanta augmento e kresko dil Esperanto-literaturo, koncerne sive 
nombro di autori, sive nombro di libri, sive nombro di revui literaturala aparanta. 

Tamen, lente ma konstante, on havas 1 ’ impreso, ke inter 1965 eventis diminuto di to omna til 1975. Ta 
diminuto ne es privilejo di Esperanto: sufris pro to anke l’ldo-, 1’ Occidental-, e T Interlingua- 
mo vementi. 

a) L’ internaciona situeso divenas sempre plu klare dominacata da nacioni e nacion-grupi potenta fi- 
nancale e kulturale. La promisata “destenseso" existas, ma ol facesas segun plu bona divido e plu 
oportuna administro dil febla stati (su-racionaligo dil imperialismal explotado). En tala situeso, to 
es klara, la planlingui povas poke expektar del guvemerii. Oli povas anke poke expektar del “ge- 
nerala publiko”, qua facile manipulesas, direkte dal kultur-imperialista potentaji (o manipulesas 
mediace la guvernerii e la kulturala superstrukturi dil “febla” stati. 

b) To duktas a neposibleso agar efikive. Do eventas stagnado di energii (“grupo-atakemeso”, segun 
la socio-psikologial expresuro), qui serchas lore expreso en T intemajo dil grupo ipsa. Tale la 
tradicionala planlinguistikala organizuri laceresas da konflikti e deskontenteso, eventas “skismi”, 
qui paralizas mem plu multe T aktiveso dil grupo ad-extere. Tala esas la situeso, exemple, en 
multa landala Esperanto-organizuri, ed anke en Universala Esperanto-Asocio. En Suisia, Svisa 
Esperanto-Societo es en grava krizo, ed ol ne plus trovas agado-domeno o ne plus havas energio 
entraprezar ulo segun projeto. Analoge, existas krizo en la tradicionala Esperanto-editerii, qui til 
nun montresis tro nesuciema pri moderna metodi di merkat-analizo e pri distribut-tekniki. 

c) Me skisis kelke la krizo dil Esperanto-movemento (e la plu generala krizo di singla 
planlinguistikala movemento). Tamen, existas generala tendenco (sur psikologiala bazo) adherar a 
planlinguo, ed existas sociala e socio-politikala kauzi objektala qui duktas on a rezistar la 
kulturala imperialismo. Do, ulasence, la planlinguistikala movemento (per su ipsa) esas 
nemortiva. Ma la krizo supere skisita produktas krizo di identeso che la planlinguani. La negativ 
aspekto di ca identeso-krizo reflektesas en la krizo dil tradicionala organizuri. La pozitiva aspekto 
(T ipse-terapio) reflektesas en la sercho di nova ne-tradicionala organizo-formi. Ta sercho sequas 
du direcioni: 

(1) exploro dil kulturala tradicioni e dil planlinguistikala literaturo (ciencala e *beletristikala) por 
evidentigar 1’ elementi ankore valoroza en qui on povas do ankore identifikar su; (2) Exploro dil 
socio-politikala e socio-kulturala situeso reala por trovar 1’ analizo-elementi e la generala teorio, qui 
povas justifikar, interne di la sociala dialektiko nacionala e intemaciona, 1’ existo e la difuzo di 
planlinguo. 

d) Tale naskis, en Suisia, Kultura Centro Esperantista (kontraste kun Svisa Esperanto-Societo), e Centre 
de documentation et d’etude sur la langue internationale (CDELI), en Japonia, la grupi Harmonio, 
en Germania, Sarlanda Esperanto-Ligo, en Italia, la grupo La Patrolo (forsan tro ligita a literaturo). 
Itere en Germania, T ampla agado en Paderbom (kun radiado anke altraloke), cirkum Prof. Frank; 
en Hungaria, la fako pri Esperanto ed esperantologio an 1’ Universitato Eotvos Lorand (Budapest). 
Singla ta nova-speca institucuri, qui ne dependas del institucuri tradicionala, probas 
identifikar nova elementi dil planlinguista identeso e reprezentas novigo dil su-imajo e dil imajo 
dil planlinguistiko koram T extero. 

e) Ni mustas adjuntar tamen altra objektala faktoro qua segun me limitizas T ampleso dil koncepto di 
krizo dil planlinguistikala movemento. Esas ya fakto, ke de 10-15 yari generala *inflaciono ye 
mondala nivelo (e, dum la recenta yari, gravega intemaciona ekonomiala kolapso kun 
konsequanta neproporcionala preco-altigo) produktis remarkenda altigo dil imprimo-kusti. Ta 
imprimo-kusti divenis laste netolerebla al relative artizanale aganta esperantala editerii. Ad oli 
mankis faktale modema merkat-analizo-sistemi, modema distributo-infrastrukturo, modema 
ekonomiala management (i.a. mankis klara idei pri la profitifiva dukto dil edito-entraprezo). La krizo 
montris, ke idealismo e diletantismo en edito-afero ne plus funcionas. Kelka nova moderna-stila 
esperantista institucuri savis adaptar su al nova koncepti, qui sola grantas vivo ad edito- 
entraprezo: i.a. Sennacieca Asocio Tutmonda (SAT), la yunaral segmento di SAT, T editerio di 
Literatura Foiro, V editerio di Kultura Centro Esperantista, la grupo cirkum Prof. Frank en 
Paderborn, T editerio litis en Saarbriicken, Dansk Esperanto-Forlag, T editerio di Someraj 
Universitataj Kursoj (Liege), ed, ultre (espereble) Editerio Hans Dubois, forsan anke ul altra 
entraprezuri. 

